
Osnovice građanskog društva u Hrvatskoj za 


revolucije 1848-49. godine 


U prilogu autor raspravlja o osnovicama građanskog društva koje su prisutne u 
hrvatskoj javnosti za revolucije 1848-49. godine, a to su: građanske slobode, 
liberalna i demokratska načela, javnost i javno mnijenje kao demokratske 
institucije, slobodni izbori, višestranački sistem, parlamentarizam itd. Na tim su 
vrijednostima hrvatski preporoditelji utemeljili hrvatski nacionalni program i 
organizirali moderni liberalni politički pokret. Odbacio je gledište, iskazano u 
historiografiji, da se tada pojavio hrvatski nacionalizam kao nova vrijednost. 


. kk 
Osnovni problemi 


"Sva politička umietnost, ustav, i sva znanost za pravedno i srietno opredieljenje 
i uzdaržanje građanskog društva, građanskih razmierjah i pravah ostaje bez 
uspieha gdje neima građanske krieposti, gdje neima onoga u čemu se građanska 
kriepost sastoji, to jest: rodoljublja i hrabrosti." 


Gradjanska kriepost, Danica 1848, 194. 


"Javnost po predmetu jest trojevarstna, jer je i sama djelatnost za obćinstvo 
trojevarstna: 1) javnost zakonotvorstva (zakonodavne vlasti); 2) javnost vlade 
(izvršne vlasti) i 3) javnost sudbenog postupanja (sudske vlasti)." 


Javnost, Danica 1848, 199. 


1. Sudeći prema različitim stavovima, koje nalazimo u historiografiji, ali i u široj 


kulturnoj javnosti, mogli bismo na prvi pogled zaključiti da je veoma teško, ako ne i 
nemoguće, donijeti pravilnu ocjenu o pojavi liberalizma i demokracije, o ključnim osno- 
vicama građanskog društva, te o razvoju nacionalizma i formiranju hrvatske nacije u 
Hrvatskoj za revolucije 1848-49. godine. Zašto? Zato, jer su tvrdnje o tome, napose o 


sk 


dek 


U ovom radu donosimo sažetak znatno opsežnije rasprave o građanskom društvu, liberalizmu, demokraciji, 
patriotizmu, nacionalizmu, nacionalnom identitetu i počecima integracije hrvatske nacije za revolucije 
1848-49. godine. Cilj nam je, zbog važnosti problema i zbog sadašnjih ocjena koje su se pojavile, pokazati 
postojanje liberalnih i demokratskih osnovica i osnovica građanskog društva u hrvatskoj javnosti za 
revolucije 1848-49. godine. Na drugoj strani, s tezom o postojanju hrvatskog nacionalizma, kao i sa svim 
pojmovima vezanim uz nacionalizam, valja biti veoma oprezan, a isto tako i sa tezom o postojanju hrvatske 
nacije za revolucije 1848-49. godine. 

Ovdje navodimo samo osnovne probleme o liberalizmu, demokraciji i nacionalizmu u povijesnoj znanosti. 
Temeljito istraživanje o tome u historiografiji pokazat ćemo na drugom mjestu. 

postojanju i primjeni u javnom životu liberalnih i demokratskih načela, od samog početka, 
od 1848. godine do danas posve oprečne: dok se, na jednoj strani, nastoji dokazati njihovo 
postojanje u tom hrvatskom političkom pokretu, na drugoj ih se strani posve negira. Isto je 
tako i s pojavom nacionalizma i postojanjem hrvatske nacije: dok većina historičara 
oprezno raspravlja o tome, drugi govore o hrvatskom nacionalizmu kao o novoj vri- 
jednosti i ujedno o postojanju hrvatske nacije već za revolucije 1848. godine. Da li je, na 
temelju istih povijesnih izvora, istih društvenih promjena i istih događaja moguće donijeti 
tako oprečne zaključke? 

2. Tako potpuno različite ocjene, kao u ovom slučaju, nastaju kada zanemarimo 
povijesne izvore, ako valjano ne proučimo njihov sadržaj, ako zanemarimo povijesne i 
društvene promjene koje su tada nastale, kada nismo u stanju prepoznati nastale promjene 
ili ako nas u tome ometaju unaprijed prihvaćene sheme i različita uvjerenja koja nisu 
znanstveno utemeljena. U tom slučaju možemo upasti u zamku relativizma. A relativnost 
u znanosti možemo otkloniti jedino znanstvenom metodom. 

Da bismo, stoga, u traganju za objektivnom istinom, riješili taj problem, nužno je 
najprije odgovoriti na pitanja: prvo, da li su u hrvatskoj javnosti tada iskazana liberalna 1 
demokratska načela i, drugo, da li su suvremenici ta načela primijenili u praksi i uveli ih u 
javni život? U isto vrijeme valja odgovoriti na pitanje: da li su na tim načelima (i liberalnim 
i demokratskim) utemeljili novi društveni sustav (tj. građansko društvo), da li je taj sustav 
sadržavao povijesne i društvene promjene i, napokon, da li je omogućavao opći napredak? 
Najprije ćemo upoznati mišljenja o liberalnim i demokratskim načelima u hrvatskoj 
javnosti, a zatim ćemo odgovoriti na pitanje da li je već za revolucije 1848-49. godine 
postojao hrvatski nacionalizam 1 da li je tada, za revolucije 1848. godine, bila formirana 
hrvatska nacija? 

3. Ako krenemo od povijesnih izvora, koji su nastali u Hrvatskoj za revolucije 1848-49. 
godine, i uopće sve do kraja 1850. godine,' lako je u njihovu sadržaju uočiti, uz mnoge 
druge vrijednosti, postojanje i liberalnih i demokratskih osnovica. Nalazimo ih na razini 
ideja, načela i teorije, ali i njihove primjene u praksi. Mnogi od tih tekstova su na visokoj 
teorijskoj razini o liberalizmu, demokraciji, građanskom društvu i javnosti, tj. građanskoj 
javnosti. Ali ono što je najvažnije uočiti jest da su hrvatski liberali i demokrati njihove 
osnovice (liberalne i demokratske ideje i osnove sustava građanskog društva) za revolucije 
1848-49. godine, koliko su to mogli, uvodili u javnost.“ U tim osnovicama nalazimo, o 
tome ne može biti spora, jer o tome svjedoče mnogobrojni dokumenti, jasno opredjeljenje 
dijela hrvatske javnosti, tj. opredjeljenje određenih interesnih grupa i elite, za osnovne 
ideje suvremenog liberalizma i demokracije, za osnovice novog građanskog/civilnog 
društva i posve novog političkog sistema i, sukladno tome, opredjeljenje za liberalnu i 
demokratsku građansku državu. Zalagali su se za formiranje suvremene političke de- 


! Više brošura i studija objavljenih u novinama i časopisima 1848-1850. godinc. Usporedi o tome: Mažuranić 
1848; Vukotinović 1848; Zapisnik Sabora 1848; Pejaković 1861; Tkalac 1845; Šulek 1868; Osnova o 
narodnoj vojsci 1849; Osnova o odnosu Hrvatske prema Monarhiji 1849; Osnova o Saboru 1849; Osnova o 
vladi 1849; Slavenski Jug 1848-1850; Siidslawische Zeitung 1849-1851; Jugoslavenske novine 1849-50; 
Danica Horvatska, Slavonska i Dalmatinska 1848. 

2 Pokrenuli su izrazito liberalne novine (Slavenski Jug, Stidlawische Zeitung, Jugoslavenske novine), zalagali 
se i proveli slobodnu štampu, odbacili su feudalni društveni sistem i zalagali se za osnove građanskog 
društva, za demokraciju, za parlamentarizam i trodiobu vlasti, za građanske slobode itd. 

3 Liberala i demokrata okupljenih oko liberalnih listova (Slavenski Jug, Stidslawische Zeitung, Jugoslavenske 
novine, Danica), u političkim organizacijama (Narodna stranka, Slavenska Lipa na slavenskom Jugu), te u 
političkim i državnim institucijama (Hrvatski sabor, hrvatska vlada i ministarstvo, saborski odbori, žu- 
panijske skupštine). 

mokratske zajednice, koju su unutar Hrvatske na taj način i organizirali, i ujedno za 
organizaciju nove pravne i parlamentarne demokratske države. Tu bi modernu državu, 
sudeći prema dokumentima i njihovom javnom zalaganju, organizirali na dvije među- 
sobno povezane razine: prvo, na razini suverene hrvatske nacionalne države, tj. politički 
cjelovite i samostalne Trojedne kraljevine (Hrvatske, Slavonije i Dalmacije) i, drugo, na 
razini višenacionalne (kon)federativne zajedničke države (Habsburške monarhije) u koju 
bi se, putem novih međudržavnih ugovora, udružile sve druge nacionalne države u 
Monarhiji. A bile bi uređene, i jedna i druga državna zajednica, na liberalnim i demo- 
kratskim osnovicama, koje je tada, na razini suvremene Evrope, nudio sistem novoga 
građanskog društva i njemu kompatibilni politički sistem.“ 

Pa ipak, već tada, već za revolucije 1848-49. godine, hrvatsku su javnost, i time 
hrvatsku politiku i politički pokret u cjelini, ocijenili kao izrazito konzervativnu i krajnje 
reakcionarnu. Tu su ocjenu tada najprije donosile mađarske novine i brošure, te cje- 
lokupna mađarska politička javnost.? U toj je međutim oštroj ocjeni hrvatskog pokreta, 
kao u najvećoj mjeri konzervativnog i reakcionarnog nacionalnog pokreta, još dalje otišao 
F. Engels u svojim novinama? i zatim u djelu koje je napisao zajedno s K. Marxom.? Tu su 
međutim ocjenu, danas je to jasno, donijeli bez poznavanja suvremenih dokumenata koji 
su nastali u Hrvatskoj za revolucije 1848-49. godine, ali i bez poznavanja posebnih prilika 
u slavenskih naroda uopće. 

4. Od tada do danas o hrvatskoj se javnosti, o njezinom odnosu prema liberalnim i 
demokratskim osnovicama za revolucije 1848-49. godine, kao i o pojavama koje donosi 
građansko društvo u razvoju, unatoč mnogim dokazima koja su iskazana u historiografiji, 
donose slične oprečne ocjene. Kako je uopće došlo do takvih ocjena? Da li su u tome 
polazili od analize suvremenih dokumenata? 

Očito ne. Jer je već na temelju prvih objavljenih dokumenta, i zatim iz prvih djela koja 
govore o hrvatskoj povijesti za revolucije 1848-49. godine, moguće zaključiti da su 
hrvatski preporoditelji tada zastupali određena suvremena liberalna i demokratska načela. 
Uz to, ono o čemu nema i ne može biti spora jest da je, nasuprot feudalnom društvu, 
hrvatski pokret u cjelini prihvatio osnove građanskog društva, posve novi društveni sistem 
koji se tada temeljio na suvremenim liberalnim i demokratskim načelima.“ Međutim, valja 
istaći da se u tim radovima o liberalnim i demokratskim načelima, kao i o osnovama 
građanskog društva, govori općenito. Historičari tim novim osnovicama nisu posvetili 
veliku pažnju niti su ih posebno istraživali, iako već brošure i studije, objavljene 1848. i 
1861. godine, posve jasno govore o tome. 

5. Pred sami drugi svjetski rat E. Kardelj je, pod utjecajem spomenutih stavova F. 
Engelsa i K. Marxa, u svom djelu Razvoj slovenskega narodnega vprašanja, uspoređujući 
mađarske dokumente iz ožujka 1848. godine s hrvatskim Narodnim zahtijevanjima, od 
kojih je naveo samo neke dijelove, vrlo negativno ocijenio tadašnju hrvatsku politiku. 
Tvrdio je da je njezin program nacionalan, nedemokratski i kontrarevolucionaran. Te je 
riječi ponovio i u drugom izdanju istog djela iz 1957. godine. U tom je djelu, uz ostalo, 
zaključio slijedeće: "Razlika med Kossuthovimi in hrvatškimi zahtevami je torej velika. V 


Usp. o tome: Šidak 1979; Gross 1985; Korunić 1989; Korunić 1991; Korunić 1998a i 1998b. 
Usp. suvremeni mađarski tisak i Dokumente o vengerskoj revolucii 1948. 
Neue Rheinische Zeitung 1848. 
Revolution und Kontre-Revolution in Deutschland, Stuttgart 1920. 
Usp. o tome: Mažuranić 1848; Tkalac 1848; Vukotinović 1848; Pejaković 1861; Rački 1861; Šulek 1 868; 
Smičiklas 1879; Horvat 1898-1899; Horvat 1901; Horvat 1906; Prelog 1924; Jelačić 1925; Sišić 1923; Šišić 
1926; Horvat 1936. 

slednjih ni, razen nejasne zahteve po odpravi podložništva, niti ene aktualne demokratične 
zahteve. To je bil nacionalno obarven program kontrarevolucije."? Te su u svakom 
pogledu pretjerane ocjene počivale na velikom nepoznavanju dokumenata iz hrvatske 
prošlosti. Uza sve to, na to su se djelo E. Kardelja 1 na te njegove ocjene često pozivali 
mnogi. U cjelini je time hrvatski pokret 1848-49. godine ocijenjen kao konzervativan 1 
kontrarevolucionaran, a hrvatska politika kao nedemokratska. Sve je to utjecalo na dosta 
rašireni stav, koji su napose slijedili mnogi znanstvenici iz drugih društvenih znanosti, da 
u hrvatskoj prošlosti nije bilo gotovo nikakve tradicije ni liberalizma ni demokracije.!“ 

6. Stogodišnjica revolucije 1948. godine potakla je istraživanje hrvatske prošlosti za 
revolucije 1848-49. godine. U Hrvatskoj je tada, nakon drugog svjetskog rata, prisutan 
utjecaj ruske historiografije koja je osuđivala pokrete slavenskih naroda u Habsburškoj 
monarhiji za revolucije 1848-49. godine. Osobito je prisutna njezina osuda, koja je nastala 
pod utjecajem spomenute ocjene F. Englesa i K. Marxa, "liberalno-buržoaske kom- 
ponente" kao "oslonca kontrarevolucije" uopće.!! 

Pa ipak, na taj poticaj, u traganju za tzv. "izvornom revolucionarnošću", započinje 
razdoblje sustavnih istraživanja hrvatske povijesti za revolucije 1848-49. godine. His- 
toričari su sada veliku pažnju posvetili proučavanju "radikalno-demokratske kompo- 
nente", te političkim i nacionalnim pokretima i nacionalnim pitanjima uopće. U početku se 
međutim u tim ocjenama iskazuje tzv. marksistički pristup i stanoviti shematizam, napose 
kada je riječ o problemu koji nas ovdje zanima. 

V. Bogdanov je, proučavajući tada "političke i društvene borbe" u Hrvatskoj za revo- 
lucije 1848-49. godine, pokušao dokazati da su zapravo hrvatski narodnjaci bili udruženi u 
"ljevicu", koja je zastupala gotovo ista shvaćanja (o društvu i revoluciji) kao 1 "radikalni 
demokrati" u drugim suvremenim nacionalnim pokretima. Tvrdio je da među njima nema 
razlike. Bogdanov je prema tome hrvatske liberale promatrao kao tzv. "hrvatsku ljevicu" 
unutar koje nalazi pripadnike posve izrazitih "radikalnih demokrata" i štoviše "revo- 
lucionara" i "komunista".!? Bile su to u velikoj mjeri pretjerane ocjene, za koje u do- 
kumentima ne nalazimo potvrdu. Uz to, nije istražio koncepciju federalizma, program o 
 federativnom preuređenju Habsburške monarhije, kao ni osnovice građanskog društva u 
hrvatskoj javnosti. A cjelokupna hrvatska politika počivala je tada i na jednom (na 
programu austroslavizma i federalizma) i na drugom, na osnovama novog društvenog 
sistema: građanskog/civilnog društva. 

Tom se stajalištu suprotstavio J. Šidak.!* On je u Hrvatskoj za revolucije 1848-49. 
godine nalazio prije svega "hrvatske liberale" i njihove liberalne osnovice, pa stoga po 
njemu hrvatski pokret ima izrazito "liberalno obilježje". Tu je raspravu kasnije zaključio 
riječima: "Nesumnjiva je zasluga Bogdanova da je svoju pozornost usredotočio na onu 
grupu u Narodnoj stranci koju on naziva njezinom ljevicom i koja se obično vezuje uz 
imena Dragutina Kušlana, Slavoljuba Vrbančića, Bogoslava Šuleka, Ivana Kukuljevića, 


? E. Kardelj, Razvoj slovenskega narodnega vprašanja, Ljubljana 1936; drugo izdanje 1957. godine. U trećem 
izdanju iz 1970. godine, pod utjecajem slovenskog historičara B. Grafenauera, Kardelj je nešto ublažio svoje 
ocjene, ali ih u biti nije promijenio. 

10 Na Fakultetu političkih nauka u Zagrebu je 1993. godine organiziran znanstveni skup o liberalizmu i 
demokraciji. Na njemu je prisustvovao i autor ovih redaka. Na tom je skupu više sudionika tvrdilo da u 
hrvatskoj prošlosti teško možemo tražiti tradicije liberalnih i demokratskih ideja, ali i prakse. Tada su T. 
Gaza-Aras i autor ovih redaka pokušali dokazati suprotno. 

|! Šidak 1979. 

12 Bogdanov 1948; Bogdanov 1949; Bogdanov 1958. 

13. Šidak 1979. 

Ljudevita Vukotinovića i dr. Međutim, u težnji da ih učini što naprednijima previdio je da 
su oni bili izrazito građanski liberali, pa je i njihove izjave, usmene i pismene, pri- 
lagođavao na taj način svojem shvaćanju da je iz njih izostavio sve ono što se tom 
unaprijed stvorenom shvaćanju protivilo."!'* Isto tako se suprotstavio i ruskim histo- 
ričarima koji su, pod utjecajem spomenutih gledišta F. Engelsa i K. Marxa, spomenute 
"hrvatske liberale" osuđivali kao izrazite kontrarevolucionare i konzervativce. > 

Prema tome, J. Šidak je u svojim temeljitim istraživanjima hrvatske povijesti za 
revolucije 1848-49. godine zaključio da su se hrvatski narodnjaci u tom razdoblju iskazali 
kao "izrazito građanski liberali" i demokrati, da su zastupali umjerene liberalne ideje, da 
su se zalagali za građansko društvo i umjerene reforme unutar preuređene Habsburške 
monarhije, na temeljima koncepcije austroslavizma, da je dakle riječ o hrvatskom po- 
litičkom pokretu koji ima "izrazito liberalno obilježje". 

To su gledište J. Šidaka prihvatili gotovo svi hrvatski historičari. Ali je njegovo 
istraživanje o tome ipak imalo određene nedostatke. Iako taj problem nije zanemario, 
štoviše mogli bismo zaključiti da je iz rasprave u raspravu neprekidno ponavljao spo- 
menute stavove, ipak nije posvetio posebnu studiju o liberalnim i demokratskim os- 
novicama u hrvatskoj javnosti za revolucije 1848-49. godine. Nije dakle temeljito istražio 
izvore o liberalizmu, demokraciji i građanskom društvu. 

7. Temeljitije istraživanje izvora, o pojavi i ostvarenju tih osnovica na različitim 
područjima javnoga života, učinila je tek M. Gross. Učinila je to u opsežnom djelu o 
"počecima moderne Hrvatske" za neoapsolutizma (od 1850. do 1860. godine) u civilnoj 
Hrvatskoj i Slavoniji.'* Da bi istražila neoapsolutistički sustav u Monarhiji, i razvoj 
Hrvatske u tom sustavu, u razdoblju od 1852. do 1860. godine, pojavu i razvoj mo- 
dernizacijskih osnovica, na prijelomu iz feudalizma u građansko društvo, bilo je nužno da 
istraži razdoblje oktroiranog ustava od ožujka 1849. do prosinca 1851. godine. Zato je 
istražila liberalne i demokratske osnovice u tom razdoblju. Pritom je polazila od gledišta 
koje je o tome zastupao J. Šidak. M. Gross u hrvatskoj javnosti nalazi različite grupe i 
naravno posve različita gledišta: liberalna, "pseudo-liberalna“, "narodno-liberalna“, de- 
mokratska, "nesavjesno-radikalna", konzervativna i druga. Pokazala je da su liberali bili 
okupljeni oko hrvatskih liberalnih listova i u važnim institucijama, da su se zalagali za 
građanske slobode, ravnopravnost naroda, diobu sudstva od uprave, jednakost građana 
pred zakonom, za trodiobu vlasti itd.!" Prema tome, dokazala je, na temelju dokumenata, 
da u Hrvatskoj tada (u razdoblju od druge polovice 1849. do kraja 1850. godine) postoje 
liberali koji su posve otvoreno zastupali građanske liberalne i demokratske osnovice, ali 
su, na kraju, u nastupu apsolutizma, "bili onemogućeni kao opozicija". !š 

Iako je tom problemu, s obzirom na ukupnost i složenost tema koje je izložila u knjizi, 
pristupila usput i fragmentarno, ipak su njezina istraživanja o liberalnim i demokratskim 


na 


Šidak 1979, 343. 
15 Usp. o tome: Leščilovskaja 1977. 
16_M. Gross, Počeci moderne Hrvatske: Neoapsolutizam u civilnoj Hrvatskoj i Slavoniji 1850-1860. godine, 
Zagreb 1985, Globus, 521. 
17. Gross 1985; Gross-Szabo 1992. 
18 Gross 1985, 71: "Liberali su dakle bili onemogućeni kao opozicija, ali su neki od njih zadržali svoje 
činovničke položaje. No prije toga mogli su izraziti svoja osnovna načela u opreci s 'natražnjačkim 
conservativizmom' a i s 'nesvistnim radikalizmom' kao predstavnici 'inteligentne narodno-liberalne stranke'a 
u borbi za slobodu narodnosti, slavenstva, osobe te za razvoj modernih institucija, tekovina Zapada. Napadali 
su one konzervativce koji su doduše bili narodnjaci, 'ali su aristokrati glede političke slobode" i još uvijek žele 
guliti i batinati seljake. No pritisak bečkog središta i domaćih konzervativnih snaga zaustavio je još prije 


otvorenog apsolutističkog režima razvoj političke 'družtvenosti' i 'consolidirane oppositie'. 

načelima, te o osnovama građanskog društva veoma vrijedna. Nakon radova J. Šidaka i 
spomenute knjige M. Gross teško je bilo posumnjati u postojanje liberalnih osnovica u 
hrvatskoj povijesti toga razdoblja. Međutim, Gross je svoja istraživanja o tome, s obzirom 
na njezinu temu, ograničila na razdoblje od druge polovice 1849. do kraja 1850. godine. A 
hrvatski liberali i demokrati svoja gledišta izlažu već od proljeća 1848. do kraja 1850. 
godine. S tim da su se najvažniji tekstovi o tome pojavili od proljeća 1848. do sredine 
1849. godine. A upravo u tom razdoblju nastaju i najvažnije povijesne i društvene 
promjene koje su se temeljile na liberalnim i demokratskim osnovicama. Svim tim 
problemima, u svakom slučaju, valja posvetiti daleko veću pažnju. Sve to zahtijeva 
temeljito istraživanje izvora. 

8. U međuvremenu se pojavio još jedan pokušaj osude hrvatske politike, koja, po toj 
ocjeni, nema nikakve veze s naprednim liberalnim i demokratskim načelima. Taj je sud 
iskazala srpska historiografija, posebno preko radova V. Krestića. Sada se želi dokazati da 
je cjelokupna hrvatska javnost (1 hrvatska politika i hrvatski nacionalni pokret u XIX. 
stoljeću) bila krajnje konzervativna, natražnjačka i nacionalistička. Prema shvaćanju 
srpske historiografije, hrvatski su političari svoju politiku - koju su ostvarivali preko 
hrvatskog nacionalnog programa, programa ujedinjene Trojedne Kraljevine (Hrvatske, 
Slavonije i Dalmacije), tj. programa za organizaciju suvremene nezavisne hrvatske države, 
i ujedno programa za organizaciju nacionalnih kulturnih i političkih institucija, orga- 
nizaciju hrvatskog nacionalnog pokreta i svih nacionalnih vrijednosti - temeljili isključivo 
na historijskom pravu, tj. na hrvatskom državnom pravu i na hrvatskoj državnopravnoj 
tradiciji. A to je sve, tvrdili su srpski historičari, trajno povezano s ovim negativnim 
sustavima: konzervativizmom, reakcionarnošću, agresivnim nacionalizmom i stoga netr- 
peljivošću spram drugih naroda, osobito prema srpskom narodu. Na tim i takvim tezama o 
konzervativnoj hrvatskoj politici u XIX. stoljeću uopće, srpski su historičari gradili još 
smjelije tvrdnje, sve do teze o genocidnosti hrvatskog naroda uopće.!? 

9, Hrvatski su historičari, nasuprot tome, uložili dosta truda da dokažu neodrživost 
takvih teza. Dokazivali su, na temelju boljeg poznavanja povijesnih izvora, kao i na 
temelju boljeg poznavanja ključnih društvenih i povijesnih promjena u XIX. stoljeću, da 
su hrvatski političari svoju javnu djelatnost (tj. organizaciju nacionalne zajednice na svim 
područjima javnoga života, napose organizaciju hrvatske političke zajednice i time hr- 
vatski nacionalni 1 politički program, program o organizaciji ujedinjene Trojedne Kra- 
ljevine kao samostalne i suverene nacionalne države unutar austrijske konfederacije, 
osnivanje nacionalnih kulturnih i političkih institucija i napokon organizaciju hrvatskog 
nacionalnog pokreta u cjelini) temeljili kako na hrvatskom državnom pravu tako i na 
prirodnom pravu, a napose na liberalnim i demokratskim osnovicama koje donosi gra- 
đansko društvo. Za sve te nove vrijednosti (prirodno pravo, liberalne i demokratske 
osnovice i građansko društvo) opredijelili su se, bez obzira na mnoge razlike među njima, 
gotovo svi hrvatski političari u XIX. stoljeću već od revolucije 1848. godine. UZ to, 
dokazivali su da su hrvatski političari stalno zastupali razne ideje solidarnosti, osobito 
među slavenskim narodima. A to su ideje o ilirizmu, slovinstvu, slavenstvu, austro- 
slavizmu, slavenstvu i južnoslavenstvu. Posve je dakako jasno da u tim idejama, koje u 
obilju nalazimo u hrvatskoj politici, nije bilo nikakvog agresivnog nacionalizma.“ 

O svemu tome svjedoče mnogobrojni izvori. Da bismo međutim sve te vrijednosti (0 
prirodnom pravu, liberalizmu, demokraciji, građanskom društvu, trodiobi vlasti, gra- 


19 Usp. o tome: Krestić 1988; Krestić 1998. 
20. Usp. o tome: Šidak 1973; Šidak 1979; Stančić 1985; Potrebica 1984; Gross 1985; Korunić 1986; Korunić 
1989; Gross-Szabo 1992; Strecha 1997. 

đanskim slobodama, nacionalnom suverenitetu itd.), sve te i još mnoge druge vrijednosti 
koje donosi epoha Moderne, na kojima se osniva suvremeni moderni svijet, mogli u 
određenoj sredini i uočiti i razumjeti, da bismo ih mogli prepoznati i valjano analizirati, da 
bismo mogli uočiti njihov presudni utjecaj na razvoj složenih povijesnih i društvenih 
procesa, na primjer na proces integracije hrvatske nacije i na formiranje građanskog 
društva, historičari moraju imati mnogo znanja, moraju se obrazovati kao istinski in- 
telektualci, a svoja istraživanja moraju uzdići do znanosti. Srpska historiografija, koja 
istražuje i povijest hrvatskih zemalja, u svemu je tome promašila. Zato hrvatski historičari 
i dalje imaju zadatak da svestrano istraže sve te povijesne izvore. A već za revolucije 
1848-49. godine o tome govore brojni izvori. 

10. Odgovorimo na kraju na pitanje: kako je najnovija hrvatska historiografija istražila 
probleme o kojima ovdje raspravljamo? Historičari su u zadnje vrijeme, kao i ranije, posve 
različito ocijenili prisutnost liberalnih i demokratskih osnovica u Hrvatskoj za revolucije 
1848-49. godine: sada se prisutnost liberalnih i demokratskih osnovica, kao i osnove 
građanskog društva, na jednoj strani dokazuje, dok se na drugoj strani njihova prisutnost ili 
prešućuje ili se u njima nalaze određene opasnosti, napose u odnosu prema vjeri, ili ih se 
promatra kao lažnu ideologiju.?! 

Većina je historičara u najnovije doba u svojim radovima dokazivala postojanje i 
liberalnih i demokratskih osnovica u hrvatskoj politici za revolucije 1848-49. godine.?? 
Tvrdili su da su sve te osnovice (i liberalne i demokratske i osnove građanskog društva), 
koje su tada prisutne u Hrvatskoj, samo dio evropskih kretanja, da su integralni dio 
povijesnih procesa koji su postojali u Evropi. A to znači da su i u Hrvatskoj prihvaćene 
ključne vrijednosti koje donosi Moderna, na kojima se može izgraditi suvremeni i posve 
novi društveni, pravni, politički, državni, ekonomski i kulturni sustav i time suvremena 
nacija kao demokratska zajednica. 

Međutim, i sada se pokazao isti nedostatak u istraživanju svih tih osnovica. I sada 
historičari nisu posvetili više pažnje izvorima koji govore o tome i time više pažnje tim 
važnim povijesnim i društvenim promjenama i procesima modernizacije. Još uvijek dakle 
nedostaje sistematsko istraživanje tih vrijednosti, njihova utjecaja na povijesne promjene i 
otkrivanje interesnih grupa koje su bile nosioci tih vrijednosti.Na drugoj su se strani 
pojavili radovi u kojima se sve te vrijednosti, i liberalne i demokratske i građansko društvo 
kao cjelina, kao društveni sistem na kojem počiva modernost, ili proglašava lažnom 
ideologijom ili ih se negira. Najviše je to izraženo u radovima T. Markusa.? On u više 
svojih radova, a napose u magistarskoj radnji i disertaciji, u koje je unio stanovite 
promjene i objavljuje ih kao zasebne knjige, polazi od teze da se u "hrvatskoj politici 1 široj 
javnosti" za revolucije 1848-49. godine "oblikovao" hrvatski nacionalizam kao nova 
vrijednost.** Na nacionalizmu, kao "novoj vrijednosti", hrvatski su političari temeljili: 
hrvatski nacionalni pokret, hrvatsku nacionalnu politiku, koja dobiva moderni "nacionalni 
značaj", hrvatsku nacionalnu državu, hrvatske nacionalne političke i državne institucije i 


2! Usp. radove: Krišto 1994; Markus 1997, magistarski rad; Markus 1996b; Markus 1998. 

22 Usp. o tome: Potrebica 1984; Gross 1985; Stančić 1985; Korunić 1986; Korunić 1989; Iveljić 1989; Korunić 
1991; Iveljić 1992; Gross-Szabo 1992; Korunić 1992; Iveljić 1993; Korunić 1993; Stančić 1994; Strecha 
1997; Stančić 1998; Korunić 19984; Korunić 1998b. 

23 Markus 1994; Markus 1996a i b; Markus 1997, magistarski rad; Markus 1998, disertacija. 

24 _T. Markusu sam bio mentor tijekom izrade njegove i magistarske radnje (pod naslovom: /deje i koncepcije 
Slavenskog Juga 1848-49. godine, Zagreb 1996) i disertacije (pod naslovom: Hrvatski sabor 1848. godine: 
političke institucije i hrvatski nacionalni pokret 1848-49. godine, Zagreb 1998). Stručno je povjerenstvo, i u 
ocjeni magisterija i disertacije, dalo određene primjedbe u kojima se nije složilo sa stajalištem autora. Pritom 

"nacionalnu autonomiju". Autor je kako vidimo uvjeren da je "nacionalizam" sadržavao 
mnoge "značajne vrijednosti u hrvatskom političkom pokretu 1848-49. godine" na kojima 
"hrvatski nacionalisti" tada temelje svoju cjelokupnu javnu djelatnost. 

Polazeći prema tome od teze da je nacionalizam vrijednost - koji se za revolucije 
1848-49. godine snažno "oblikovao u hrvatskoj politici i široj javnosti", da je "na- 
cionalizam temeljna karakteristika hrvatskog pokreta", polazeći ujedno i od gledišta da se 
u osnovi nacionalizam i liberalizam međusobno isključuju - T. Markus je mogao zaključiti 
samo ovo: "Liberalne vrijednosti nisu mogle imati bitnog utjecaja na hrvatske nacionaliste 
upravo zato što su osnovne vrijednosti nacionalizma i liberalizma, kao društvenih ideo- 
logija, u temelju različite". Drugim riječima, on "moderni nacionalizam", koji po njemu 
tada neosporno postoji u Hrvatskoj, vidi kao "direktnu suprotnost liberalnoj doktrini". 
Zatim je zaključio da u Hrvatskoj za revolucije 1848-49. godine nema i ne može biti 
"liberalizma i liberalnih vrijednosti": "IZ svih tih razloga ne smatram opravdanim tezu o 
postojanju liberalizma i liberalnih vrijednosti u hrvatskom političkom pokretu 1848-49. 
godine, ukoliko se 'liberalizam' shvati kao određeni sustav filozofskih, političkih i dru- 
štvenih koncepcija, a ne popularno-svakodnevna i neodređena predodžba o 'naprednosti'i 
'slobodoumnosti' određenog čovjeka ili grupe." Drugim riječima, Markus smatra da ni 
liberalizam ni demokracija, niti građansko društvo u cjelini, ne donose velike pomake u 
općem razvoju "čovjekove slobode i moralnog života", u razvoju njegovih umnih i 
moralnih vrijednosti. Modernoj bi demokraciji, zaključio je isti autor, više odgovarao 
naziv "ohlokracija",?* zato "jer su snage, pokreti i ustanove modernog građanskog društva 
konzekventno težili afirmaciji masa" u javnom životu, a “ne umnih i moralnih građana". 
Liberalizam prema tome nije "dominantna" vrijednost modernog društva: "taj neodređeni 
pojam-etiketa najčešće se koristi za apriornu apologiju novog društva i uvjerenje da je ono, 
samo po sebi, ogroman napredak u odnosu na ranija oligarhijska društva". Uglavnom, u 
modernom građanskom društvu "ima vrlo malo pojava, ustanova i vrijednosti, koje se 
mogu opravdati, a i one tek načelno, a znatno manje u praksi", s "aspekta čovjekove 
slobode i moralnog života". 

Na drugoj strani, isti autor polazi od gledišta, koje nije temeljito objasnio, o postojanju 
nacionalizama, nacija i nacionalnih država u Habsburškoj monarhiji već za revolucije 
1848-49. godine. U skladu s tim uvjerenjem, on govori i o postojanju hrvatske nacije i 
hrvatske nacionalne države za revolucije 1848-49. godine.?* 

T. Markus svoje stavove nije dovoljno dokazao. Štoviše, svi napori da obrazloži sve te 
stavove bili su uzaludni. Oni su suprotni i istraživanjima u našoj historiografiji i stvarnim 
zbivanjima u Hrvatskoj. Mogli bismo kazati da autor, polazeći od teze o postojanju i 
funkcioniranju hrvatskog nacionalizma kao "dominantne vrijednosti", promatrajući na- 
cionalizam i liberalizam kao vrijednosti koje se po njemu međusobno isključuju, zapravo 
ne može prepoznati liberalna i demokratska načela i njihovu primjenu u hrvatskoj javnosti 
za revolucije 1848-49. godine. On u osnovi polazi od pogrešne pretpostavke: od nacio- 
nalizma kao vrijednosti, na kojem se, prema njegovu uvjerenju, oblikuje hrvatski politički 
pokret. Ne polazi dakle od analize društvenih promjena koje su stvorile opće uvjete za 


sam smatrao da autor ima pravo zastupati svoja stajališta, ukoliko su znanstveno utemeljena, i da se ne mora u 

svemu složiti sa članovima povjerenstva. Kada je međutim riječ o ključnim problemima o kojima ovdje 

raspravljamo, u svemu sam se složio s ocjenom povjerenstva. Nakon što je T. Markus priredio i magisterij i 

disertaciju za objavljivanje kao posebne knjige, i u njih unio znatne izmjene teksta, od mene se tražilo da ih 

recenziram. Odbio sam da ih recenziram jer u njima autor zastupa gledišta koja nisu znanstveno utemeljena. 
25. Oklokracija, grč. (dchlos = rulja, gomila, svjetina + krate6 = vladam) vladavina proste svjetine. 
26._Markus 1994; Markus 1996a; Markus 1996b; Markus 1997; Markus 1998. 

razvoj tog političkog pokreta. Pritom moramo imati slijedeće na umu: da bismo uopće 
mogli govoriti o nacionalizma, o njegovom i postojanju i naboju i sadržaju i raspro- 
stranjenosti u hrvatskoj sredini, morali bismo najprije provesti temeljita istraživanja 
određenja nacionalnog identiteta i/ili razinu tzv. nacionalne svijesti (tj. svijesti o hrvatskoj 
naciji i osjećaje prema njoj) kod određenih grupa, elite, političkih stranaka i širih slojeva 
društva. No, to taj autor nije učinio. A sigurno je, i o tome u nauci nema spora, da je tek 
građansko društvo (societas civilis) omogućilo sve ono što se tada i kasnije u Hrvatskoj 
postiglo.?" 

Naime, nasuprot feudalnom društvenom sistemu, tj. feudalizmu kao društvenom ure- 
đenju, koji je u Habsburškoj monarhiji zauvijek srušen u prevratu 1848. godine, hrvatska 
se politička javnost (tj. pojedinci, grupe, političke stranke, elita, političke novine i na- 
cionalne institucije) od 1848-49. godine dalje dosljedno zalagala za slijedeće vrijednosti: 
za ostvarenje građanskih sloboda, jednakosti i ravnopravnosti, i to za sve pojedince/ljude i 
za sve narode, za ostvarenje ideje pravde i pravednosti, općeg napretka, postizanje 
demokracije, za organizaciju parlamentarne demokracije, slobodnih izbora, višestra- 
načkog sistema i pravne države, postizanje vladavine prava i zakona, ostvarenje nacio- 
nalnog suvereniteta, pluralizma uloga, stavova i ciljeva itd. Samo je taj novi i društveni i 
politički sustav, sustav liberalne demokracije - koji je kompatibilan tom građanskog 
društvu u razvoju, na kojem je počivala organizacija hrvatskog političkog pokreta, koji su 
prihvatili svi hrvatski političari nakon sloma feudalizma, jer drugi društveni sustav nije ni 
postojao - i tada i uopće u XIX. stoljeću omogućio: formiranje modernih političkih 
stranaka, organizaciju slobodnih izbora i hrvatskog sabora kao nove zakonodavne nacio- 
nalne institucije, koja je bila nosilac unutrašnjeg nacionalnog suvereniteta, formiranje i 
organizaciju temeljnih kulturnih i političkih nacionalnih institucija, razvoj slobodnog 
tržišta, roba i kapitala, ubrzani razvoj modernizacije i integracije itd.?* 

Prema tome, cjelokupna ta javna djelatnost - koja je bila utemeljena isključivo na 
liberalnim i demokratskim osnovicama, na sustavu modernog građanskog društva, na 
modernizacijskim i integracijskim procesima tog društva - omogućila je utemeljenje 
osnovnih vrijednosti koje su utjecale na integraciju hrvatske nacije i postupnu organizaciju 
ujedinjene Trojedne kraljevine (Hrvatske, Slavonije i Dalmacije) kao posve nezavisne 
suverene moderne nacionalne države. A sve su to, posve sigurno, temeljne vrijednosti 
građanskog društva: to su njegove liberalne i demokratske osnovice. Njih možemo pre- 
poznati, i kao načela i njihovu primjenu u javnosti, samo ako istražimo sve segmente 
društva i društvene promjene koje nastaju nakon sloma duge epohe feudalizma i nakon 
utemeljenja građanskog društva.?? 

Osim toga, teško je govoriti o nacionalizmu kao o trajnoj vrijednosti uopće, a napose o 
hrvatskom nacionalizmu za revolucije 1848-49. godine. Da bismo mogli raspravljati o 
nacionalizmu - i time o određenju nacionalnog identiteta, individualnog i kolektivnog, i 
ujedno o pojavi i razvoju tzv. nacionalne svijesti (svijesti o vlastitoj naciji i o osjećaju 
spram te nacije) - morali bismo istražiti sadržaj, intenzitet (naboj) i rasprostranjenost 
hrvatskog nacionalizma. A za takvo nešto naprosto nemamo izvora, jer nitko od suvre- 
menika nije ostavio pažnje vrijedna zapažanja o tome. Prema tome, o hrvatskom nacio- 
nalizmu (o njegovom sadržaju, intenzitetu i rasprostranjenosti) za revolucije 1848-49. 


27 Usp. o tome: Šidak 1979; Gross 1985; Gross-Szabo 1992; Korunić 1989; Korunić 1991; Korunić 1992; 
Korunić 19982; Stančić 1998. 

28. Šidak 1979; Gross 1985; Korunić 1989; Korunić 1991; Korunić 19984; Stančić 1998. 

29. Šidak 1979; Korunić 19984; Stančić 1998; Slavenski Jug 1848-50; Stidslawische Zeitung 1849-50. 

godine možemo tek nagađati. To radi i T. Markus, jer on nije istražio fenomen nacio- 
nalizma i time određenje nacionalnog identiteta. A znanost to ne može prihvatiti. No, ono 
što je najvažnije, sigurno je, kako smo već pokazali, da nacionalizma tada nije nudio, niti 
je to mogao, stvaranje novoga svijeta, već je to omogućavalo novo građansko/civilno 
društvo u razvoju.?“ 

Isti je slučaj i s nacijom. Ne postoji tada, za revolucije 1848-49. godine, u Monarhiji ni 
jedna formirana nacija, kao homogena i posve organizirana nacionalna zajednica. Ali 
postoje pojedini narodi, koji su organizirani unutar vlastitih narodnih zajednica. Nacija se 
formira, u povijesnim i društvenim procesima dugoga trajanja, kao homogena nacionalna 
zajednica novoga integracijskog tipa unutar građanskog društva, unutar novog društvenog 
sistema koji stvara uvjete za integracijske i modernizacijske procese. A osnove novog 
građanskog društva, kako smo upoznali, pojavljuju se u Monarhiji, i ujedno u Hrvatskoj, 
tek za revolucije 1848. godine.! Kada je, na drugoj strani, riječ o hrvatskoj naciji, o pojavi 
i organizaciji homogene hrvatske nacionalne zajednice za revolucije 1848-49. godine, 
nužno je polaziti od činjenice da hrvatski narod (na njegovom etničkom i političkom 
prostoru) tada još uvijek nije postigao "nacionalno jedinstvo" ni na jednom području 
društvenog života: ni jezično ni kulturno ni teritorijalno ni političko ni ekonomsko ni 
društveno (nacionalno) jedinstvo. Ali je, već za ilirskog pokreta, a napose za revolucije 
1848-49. godine, utemeljio važne integracijske nacionalne osnovice (jezične, kulturne, 
pravne, političke, državne, ekonomske i društvene) na kojima će se, tijekom procesa 
dugoga trajanja, formirati i organizirati moderna hrvatska nacija.?? 


Osnove građanskog društva u Hrvatskoj 1848-49: 
utemeljene na liberalnim i demokratskim načelima 


1. Osnovni ciljevi.- Zadatak ovog istraživačkog rada je analiza osnovica Moderne i 
modernosti, koje su se, nakon što je u Habsburškoj monarhiji za revolucije 1848-49. 
godine srušena duga epoha feudalizma kao društvenog sistema, pojavile i u hrvatskoj 
javnosti. To su ove osnovice: građansko/civilno društvo, novi politički sistem koji je 
kompatibilan tom novom društvu, liberalna i demokratska načela, građanske slobode, 
demokracija, javnost i javno mnijenje, tj. "građanska javnost" i sloboda javnog mnijenja, 
parlamentarizam i trodioba vlasti, nacionalni suverenitet, ideja napretka, formiranje i 
organizacija nacionalnih političkih 1 kulturnih institucija, patriotizam i nacionalizam, 
nacionalni identitet, nacija i ideja solidarnosti. 

2. Metodološke osnovice. Metoda rada u ovom istraživanju uvjetovana je, prvo, 
posebnim teškoćama samog predmeta i, drugo, opsegom ove rasprave. Posebna istra- 
živanja i metode rada iskazali smo u opširnoj raspravi o ovim problemima. Stoga, zbog 
ograničenog prostora, ovdje donosimo samo dio tih istraživanja. Ovdje se naša istraživanje 
ograničavaju na strukturu liberalnog i demokratskog modela građanskog društva, tj. na 
strukturu i funkciju liberalnog modela građanske javnosti i javnoga mnijenja kao re- 
gulativa ostvarenja osnovica građanskog društva. 

3. Moderna i moderno građansko društvo.- Građansko društvo (sve njegove osnovice, 
napose liberalne i demokratske) formira se u epohi Moderne. No, što je Moderna, kada 


30. Korunić 1997; Korunić 19984; Korunić 19994 i b; Stančić 1998. 

31. Korunić 19984 i b; Korunić 19994 i b; Gross 1985; Stančić 1998. 

32. Korunić 1997; Korunić 1998; Korunić 19994 i b; Stančić 1998; Stančić 1999. 

33 O javnosti, javnom mnijenju, slobodi javnoga mnijenja, tj. o tzv. "građanskoj javnosti" u Hrvatskoj za 
revolucije 1848-49. godine, ai inače u XIX. i XX. stoljeću, u našoj historiografiji nije do sada raspravljano. O 
tome postoji brojni izvori, napose za revolucije 1848-49. godine. 

nastaje 1 što donosi čovječanstvu? Moderna i modernost, i kao pojam i kao projekt i kao 
proces u kojem nastaje novija povijest čovječanstva, oblikuje se na svim područjima 
društva u suvremenoj povijesti. Nastaje i razvija se tijekom procesa dugoga trajanja u 
novom vijeku, od kraja XVIII. do kraja XX. stoljeća. U toku razvoja modernosti, tijekom 
realizacije ideje napretka, postupno se ostvaruje opći napredak na svim područjima 
javnoga života: na području kulture, pismenosti, obrazovanja, komunikacije, tehnologije, 
ekonomije, privrede, društva, uvjeta rada i stanovanja, ishrane itd. U tom se vrlo složenom 
procesu oblikuje građansko/civilno društvo kao novi društveni sistem utemeljen na pri- 
rodnom pravu, koje postaje osnova svakog pozitivnog prava, i time na novom nor- 
mativnom sustavu, ali i na liberalnim i demokratskom osnovicama, na građanskom 
slobodama i demokraciji.“ 

Nasuprot feudalizmu, kao društvenom sistemu koji se zasniva na privilegijama i 
nejednakosti među ljudima, koji je srušen tijekom buržoaskih revolucija, nasuprot is- 
ključivo historijskom pravu i privilegijama određenih grupa, Moderna u razdoblju njezine 
duge epohe potiče stvaranje novih povijesnih pojava i novih odnosa unutar modernog 
društva 1 postupno ostvaruje napredak na svim područjima života: 

a) — na području društva (i društvenih sistema i totaliteta društvenih odnosa) formira se 
suvremeno građansko/civilno društvo (societas civilis);?* oblikuje se na prirodnom 
pravu, tj. na prirodno-pravnoj teoriji; u svom dugom razvoju to društvo ostvaruje ideju 
slobode, jednakosti i ravnopravnosti svih ljudi/građana; svi se članovi građanskog 
društva izjednačavaju (u pravu i slobodi) kao osobe; stoga se to "civilno" društvo 
razvija kao "civilizirano" društvo; u njemu rad, djelatnost, proizvodnja, razmjena, 
obrazovanje i privatno komuniciranje ulaze u sferu građanskog/civilnog društva, dok se 
politička zajednica izdvaja u obliku suverene vlasti 1 njezine podjele na zakonodavnu, 
izvršnu i sudsku vlast; danas se građansko društvo - zbog razvoja opće globalizacije, 
zbog sve složenijih međusobnih veza i odnosa naroda i nacija, u razdoblju razvoja nove 
tehnologije, privrede, multinacionalnog biznisa, komunikacije, pravnih i političkih 
odnosa, razvoja demokracije itd. - oblikuje kao moderno globalno ili svjetsko 
društvo;?* 

b) — na području kulture (stvaranja viših oblika suvremene kulture) pojavljuje se obra- 
zovna i kulturna "građanska" revolucija koja, u procesu dugoga trajanja, oblikuje nove 


34 O Moderni: Berger 1977; Domenach 1986; Gross 1985; Habermas 1988; Kalanj 1994; Kemper 1993; Supek 
1996; Vattimo 1991; Korunić 19994. 

35. Pojam društva možemo promatrati najmanje preko četiri razine: 
a) društvo — kao društveni sistem, koji tvori normativni poredak i normativni sustav; srž društvenih 
sistema je socijetalna zajednica, koja, kao društvena zajednica, sadrži sustav normi, pravila, statusa itd., te 
ima snažnu integracijsku i organizacijsku funkciju; 
b) društvo — kao totalitet društvenih odnosa, a tvori ga ukupnost odnosa ljudi i/ili nekog naroda unutar 
organizirane narodne i/ili nacionalne zajednice; to je društvo u najopćenitijem smislu (= totalitet društvenih 
odnosa) i oblikuje se kao civilizacijska razina nekog naroda; 
c) društvo — kao udruge; u tom smislu postoji: sportsko, kulturno, pjevačko itd. "društvo"; 
d) društvo — kao druženje; a to znači biti s kime u "društvu", praviti kome "društvo" itd. 
Za nas su najvažnija prva dva pojma: (1) društvo kao društveni sistem i (2) društvo kao totalitet društvenih 
odnosa. Nužno je razlikovati ta dva pojma. Društveni sistemi su, na primjer, feudalno društvo i gra- 
đansko/civilno društvo, unutar kojih pojedini narodi (unutar njihovih organiziranih narodnih zajednica) 
oblikuju društvo kao totalitet društvenih odnosa. U tom drugom značenju (tj. društvu kao totalitetu 
društvenih odnosa) možemo govoriti na primjer o "hrvatskom društvu", jer se hrvatski narod, unutar 
određenog društvenog sistema, unutar vlastite narodne zajednice, organizirao unutar mnogih društvenih 
cjelina i na mnogim društvenim područjima. 

36 Kemper 1993; Kalanj 1994; Supek 1996; Korunić 19994 i b. 

nacionalne kulture, formira nacionalne kulturne organizacije i institucije, te oblikuje 
nove kulturne nacionalne vrijednosti i sadržaje; u isto vrijeme, u epohi Moderne, 
nastaju opće kulturne vrijednosti, koje su zajedničke svim narodima i svim nacijama, 
jer postaju njihovo zajedničko dobro: to je proces opće globalizacije kulture, koja ne 
ugrožava zasebne nacionalne kulture; 

C) — na području privrede (pojave novih oblika rada i poduzetništva) industrijska, ka- 
pitalistička 1 tehnološka revolucija potiče ubrzani razvoj industrijalizacije i kapi- 
talističkog sistema, omogućuje razvoj nacionalnog tržišta, razvoj roba i kapitala, 
ubrzani razvoj tehnologije i znanosti, te razvoj urbanih sredina; ali kapitalistički razvoj, 
multinacionalni biznis i suvremena tehnologija danas sve više utječe na globalizaciju 
na području privrede, ekonomije i kapitala; 

d) — na području političkih sistema (i organizacije demokratske političke zajednice) 
nastaje dugo razdoblje formiranja modernih demokracija, ostvaruju se građanske 
slobode, formira se višestranački sistem, slobodni izbori, sistem parlamentarizma i 
predstavničke vlasti, formira se trodioba vlasti (tj. vrši se njezina podjela na za- 
konodavnu, izvršnu i sudsku vlast), formiraju se i razvijaju ključne nacionalne in- 
stitucije i organizacije, ostvaruje se nacionalni suverenitet, te realiziraju načela jed- 
nakosti i slobode, formiraju se nezavisne suverene nacionalne države itd.;? 

€) — na području nacionalnih zajednica (pojave modernih nacija) Moderna oblikuje 
građansko/civilno društvo i stvara uvjete za pojavu i razvoj moderne nacije, tj. ho- 
mogene nacionalne zajednice; Moderna prije svega stvara uvjete za pojavu i inte- 
gracijskih osnovica i modernizacijskih procesa na kojima se formira to novo građansko 
društvo i, unutar tog društva, socijetalna (društvena) zajednica koja ima vrlo veliku 
integracijsku ulogu u stvaranju moderne nacije i/ili nacionalne zajednice; stoga je 
Moderna ujedno i epoha nacija, nacionalnih zajednica i svih oblika nacionalizma, od 
patriotizma do agresivnih nacionalizama.3š 


Moderna je sve to zajedno. Projekt Moderne stvara svijet općeg napretka na svim 
područjima života. U odnosu na stoljeća koja su joj prethodila, epoha Moderne je u 
potpunosti izmijenila svijet. Neosporno je međutim da taj napredak nije posve uspio. A 
nije uspio zato jer čovječanstvo tijekom epohe Moderne, uza sav opći napredak, ipak nije 
riješilo probleme silnih etničkih sukoba, socijalnih suprotnosti, siromaštva, tragedija 1 
nepravde s kojima se neprekidno susreće.? 

Za našu je temu međutim važno uočiti da je Moderna (njezine modernizacijske i 
integracijske osnovice) imala veliku ulogu u oblikovanju modernog građanskog društva 1 u 
nastanku moderne nacije, ali i svih osnovica suvremenog modernog svijeta. Na pojavu i 
razvoj svih tih povijesnih pojava (građanskog društva, nacije, demokracije i napretka) 
utjecao je projekt Moderne: prosvjetiteljstvo, industrijska revolucija 1 industrijalizacija, 
razvoj kapitalističke privrede i kapitala, kapitalistička revolucija, zatim buržoaske re- 
volucije, koje su zauvijek srušile feudalno društvo i utemeljile posve novo građan- 
sko/civilno društvo, koje snažno utječe na integracijske procese, te pojava kulturnih 
revolucija, koje se iskazuju u razvoju pismenosti, novog sistema obrazovanja, razvoja 
znanosti, u formiranju nacionalnih kulturnih institucija, modernog komunikacijskog su- 
stava, oblikovanju nacionalne kulture, od književnog jezika, književnosti, znanosti, umjet- 


37 Berger 1977; Berger 1995; Domenach 1986; Held 1990; Kalanj 1994; Kohn 1956; Lijphart 1992; Sejmor 
1969; Maritain 1992; Lerotić 1984; Korunić 1997; Korunić 1998a i b; Korunić 19994 i b. 

38. Korunić 1992; Korunić 1997; Korunić 1998a i b; Korunić 19994 i b; Stančić 1998. 

39 Kemper 1993; Habermas 1988; Kalanj 1994; Supek 1996; Vattimo 1991. 

nosti do urbanih sredina itd. Cjelokupna ta javna djelatnost, ostvarena unutar građanskog 
društva, poglavito počiva na građanskim slobodama, općoj liberalizaciji, na liberalnim i 
demokratskim osnovama. A nositelji liberalizma i demokracije u zbilji (građanskih 
sloboda, te liberalnih i demokratskih osnova), koji utječu na proces liberalizacije, jesu: 
društvene grupe (pojedinci, elita, političke stranke i narod u cjelini) i njihove javne 
organizacije i institucije.“ 

Iz svega toga možemo zaključiti da u stvaranju, oblikovanju i razvoju suvremenog 
svijeta u XIX. 1 XX. stoljeću, bez kojeg ne možemo razumjeti ni povijest hrvatskoga 
naroda ni formiranje moderne hrvatske nacije, najvažniju ulogu imaju: projekt Moderne, 
razvoj modernosti, građansko/civilno društvo, te procesi modernizacije i integracije unu- 
tar tog društva, kao i njegove liberalne i demokratske osnovice, bez kojih je teško i 
zamisliti ostvarenje projekta Moderne i općeg napretka. 

Prema tome, kada je riječ o društvenom sistemu, na kojem počiva Moderna, o društvu 
koje je omogućilo razvoj modernosti i ujedno formiranje nacije kao posve nove i društvene 
(socijetalne) i nacionalne zajednice - o posve novom društvu koje jednom narodu u toj 
zajednici pruža posve nove mogućnosti za formiranje totaliteta društvenih odnosa i time za 
njegovu organizaciju i djelatnost na svim područjima javnoga života, čime jedan narod 
postupno postiže kulturnu, političku, ekonomsku, teritorijalnu cjelovitost i ujedno os- 
tvaruje suverenitet i homogenost nacionalne zajednice kao nikada ranije - onda je neo- 
sporno da je građansko/civilno društvo, bez obzira na svoje nedostatke, najvažnija po- 
vijesna pojava u suvremenom svijetu. Unutar građanskog društva u razvoju nastaje: posve 
novi politički (pod)sistem, na kojem počiva cjelokupna organizacija i djelatnost jednog 
naroda, novi sistem kulture, privrede i prava. Samo unutar tog društva, građanskog i 
civilnog, ostvaruje se napredak i nastaje homogena moderna nacija. Ne prije, ne u 
prijašnjim društvenim sistemima, ne u feudalizmu. Pojava moderne nacije, njezin razvoj i 
modernizacija na svim područjima života, ovisi dakle isključivo o napretku i strukturi 
građanskog društva, o novom pravnom i normativnom sistemu, i time o ostvarenju 
projekta Moderne. Isto je tako i razvitak građanskog društva (i ujedno modernosti, 
napretka, demokracije, građanskih sloboda, parlamentarizma itd.) ovisan o strukturi i 
razvoju demokratske nacionalne zajednice, kojoj je dakako temelj liberalna demokracija. 
Ako nastane promjena strukture i/ili poremećaj na jednoj strani (unutar nacionalne 
zajednice, napose njezinih demokratskih osnovica) nastaju promjene i poremećaj na 
drugoj strani (u razvoju Moderne, modernosti, građanskog društva, demokracije i na- 
pretka uopće). To su, kako vidimo, vrlo složene i najcjelovitije povijesne tvorevine o 
kojima ovisi modernizacija i integracija u međusobnoj ovisnosti. 

Zato smo uvjereni da povijest hrvatskog naroda, procese njegova razvitka u XIX.1iXX. 
stoljeću, tijekom kojih se i organizira i transformira u modernu naciju, uostalom kao i 
povijest drugih evropskih naroda, svakako valja promatrati unutar složenih i međusobno 
povezanih procesa modernizacije i integracije na čiji slijed pojava i stanja utječu: projekt 
Moderne, njegova postupna realizacija i opći napredak, razvoj i struktura građanskog/ci- 
vilnog društva i realizacija tzv. građanskih revolucija koje se ostvaruju, u svakoj sredini 
drugačije, u procesu dugoga trajanja. To su: građanska, industrijska, urbana, obrazovna, 
prosvjetna, znanstvena, ekonomska, kapitalistička, komunikacijska i tehnološka revo- 
lucija. Samo unutar tih složenih procesa napretka, modernizacije i integracije moguće je 
proučavati fenomen nacije: njezinu integraciju i razvoj. Jer samo unutar tih povijesnih 
pojava i društvenih procesa nastaju trajne vrijednosti (trajne integracijske nacionalne i 


40. Vattimo 1991; Kalanj 1994; Supek 1996; Korunić 1999a. 

društvene osnovice) na kojima nastaje i suvremena povijest i moderna nacija kao trajna 
zajednica.*! 

Prema svemu što je rečeno mogli bismo zaključiti da je tek projekt Moderne (pro- 
svjetiteljstvo, buržoaske revolucije, poglavito industrijska i buržoaska revolucija, gra- 
đansko društvo, te ostvarenje građanskih sloboda, demokracije i liberalnih načela) omo- 
gućio nešto posve novo: prvo, opći napredak; drugo, slobodnu djelatnost svakog pojedinca 
i svakog naroda već prema svojim sposobnostima; treće, stvaranje posve novih vrijednosti 
na svim područjima života; četvrto, proces integracije (i vertikalne i horizontalne) i 
modernizacije, te homogenizaciju narodne zajednice, što je vodilo do njezina bržeg 
razvoja i prestrukturiranja u modernu naciju (modernu: jer se ostvaruje unutar Moderne i 
modernizacije uopće) i zatim u homogenu i cjelovitu nacionalnu zajednicu. Tek dakle 
tijekom razvoja Moderne i time modernog građanskog društva (i njegovih liberalnih i 
demokratskih osnovica) započinje opći napredak i proces nastanka i razvoja nacije, dug 
proces njezine integracije i modernizacije. 

To je, uza sve naše moguće sumnje u odnosu na (ne)ostvarene ideale napretka i 
modernosti,“* ipak u svakom pogledu, a napose u odnosu na ranija razdoblja i epohu 
feudalnog društva, početak nove epohe: epohe razvoja građanskog društva i općeg na- 
pretka, epoha formiranja modernog svijeta i modernih nacija. No, proces daljnjeg razvoja 
modernih nacija, modernizacije, građanskih sloboda, demokracije i općeg napretka nije 
završen, kao što nije završen ni proces (pre)strukturiranja moderne i građanskog društva. 
Njihova se transformacija (i Moderne i građanskog društva i moderne nacije) i dalje 
nastavlja: na tu transformaciju, u svakom pogledu i na svim područjima, danas utječe 
postmoderna: procesi opće globalizacije.? A da bismo shvatili sve te procese, valja 
upoznati početke: pojavu i razvoj Moderne i građanskog društva, te osnovice građanskih 
sloboda i demokracije.“ 

Ključno dakle granično razdoblje kada se jedan narod - kako u Evropi uopće, tako i 
unutar Habsburške monarhije u XIX. stoljeću, pa i hrvatski narod - jače integrira i kada 
počinje njegova preobrazba u modernu naciju, kada počinje njegov napredak, moder- 
nizacija i sveopći razvoj, jest početak ostvarenja i širenje projekta Moderne, nakon 
industrijske revolucije, tijekom industrijalizacije i opće modernizacije, nakon buržoaskih 
revolucija, na kojima počiva pojava i realizacija svih drugih "građanskih" revolucija, bez 
kojih nema ni napretka niti pojave moderne nacije kao homogene i cjelovite nacionalne 
zajednice u konkretnim sredinama. To je ujedno 1 početak oblikovanja i dugog razvoja 
osnovica građanskog/civilnog društva, organizacije svih temeljnih podsistema tog 
društvenog sistema. A to su ove osnovice: opće građanske slobode, demokracija, liberalne 
osnovice, politički sistem utemeljen na prirodnom pravu, novi pravni i parlamentarni 
sustav, sistem parlamentarne demokracije, sistem predstavničke vlasti, slobodni izbori, 
višestranački sistem, organizacija zakonodavne, te izvršne i sudske vlasti, kapitalistička 
privreda, organizacija kapitala i novčarskih ustanova i banaka, industrijalizacija i mo- 
dernizacija zemlje, napredak tehnologije, razvoj slobodnog nacionalnog tržišta, for- 
miranje i organizacija modernih nacionalnih institucija: kulturnih, političkih, državnih, 
privrednih, upravnih, sudskih, obrazovnih, znanstvenih, društvenih i drugih, te opre- 
djeljenje za procese modernizacije i razvoja, za pluralizam ideja, stavova i ciljeva itd.+ 


4! Korunić 1997; Korunić 1998a; Korunić 19994. 

42. Usp. Kalanj 1994; Markus 1998. 

43. Habermas 1988; Vattimo 1991; Kemper 1993; Kalanj 1994; Supek 1996; Korunić 19994 ib. 
44. Kemper 1993; Kalanj 1994; Supek 1996; Korunić 1997; Korunić 19984; Korunić 1999a. 

Sve su te povijesne pojave, koje donosi Moderna i građansko društvo, utjecale na razvoj 
modernizacijskih i integracijskih procesa, na pojavu integracijskih nacionalnih osnovica 
(jezičnih, kulturnih, političkih, ekonomskih, pravnih i društvenih) koje su vodile do 
pretvaranja naroda u modernu naciju. Sve to nastaje tijekom realizacije projekta Moderne i 
unutar građanskog društva, temeljnih osnovica tog društva. Ne prije, jer ni jedna druga 
povijesna pojava i ni jedno drugo društvo, osim Moderne i građanskog društva, nisu 
omogućili takve procese modernizacije i integracije. Ni jedno drugo društvo, osim gra- 
đanskog/civilnog društva i svih njegovih demokratskih i liberalnih osnovica, koje je tek 
projekt Moderne utemeljio, nije započeo ostvarivati, u svom dugom razvoju koji još uvijek 
nije prestao, slobodu i jednakost svih građana, opće građanske slobode, demokraciju, te 
stvarati osnovice na kojima nastaje posve nova zajednica: nacija kao zajednica posve 
novog integracijskog tipa, koja ima mogućnosti da se razvija, unutar demokratskog 
društva i opće globalizacije, kao demokratska i pluralna socijetalna zajednica modernog 
društva.“ 

Tek dakle Moderna i građansko društvo utemeljuju posve novi tip tog političkog 
poretka, te donose i ostvaruju novi društveni i pravni sustav. Zato je građansko društvo, sa 
svojim liberalnih i demokratskim osnovicama, ujedno i moderno političko društvo. A 
iskazuje se u novom obliku i sadržaju političkog, kulturnog, ekonomskog, pravnog i 
civilizacijskog sustava, u vladavini prava, pravne države, parlamentarizma, zakona, zako- 
nodavne vlasti i nacionalnog suvereniteta. No, važno je ovdje uočiti još jednu činjenicu, a 
to je da tek Moderna i građansko društvo donose posve nove oblike modernizacije i 
integracije. Najsnažniji se integracijski procesi iskazuju unutar slijedećih društvenih 
podsistema: prvo, političke integracije, nastaje unutar novog političkog sistema koji 
donosi građansko društvo; drugo, ekonomske integracije, razvojem industrijalizacije i 
kapitalističke privrede, te industrijskog i trgovačkog kapitala; treće, kulturne integracije, 
općim razvojem nacionalne kulture i kulturne revolucije, te stvaranjem kulturnih or- 
ganizacija, institucija i vrijednosti; četvrto, društvene integracije, nastaje u tijeku os- 
tvarenja demokracije i građanskih sloboda, tijekom razvoja građanskog/civilnog 
društva.“ 

Posve je jasno da takvi snažni i sveobuhvatni procesi integracije i modernizacije nastaju 

tek ostvarenjem projekta Moderne, tek unutar dugoga razvoja modernog građanskog/ci- 
vilnog društva. Ne mogu dakle nastati, ili su vrlo slabi i ograničeni na pojedinim po- 
dručjima, ni u feudalnom niti u kasno-feudalnom društvu. Svi ti procesi integracije i 
modernizacije - procesi stvaranja novoga svijeta, kada jedan narod, tijekom razvoja 
nacionalnog pokreta i njegove sveopće organizacije, utemeljuje nove integracijske na- 
cionalne osnovice, koje postupno okupljaju sve njegove segmente u novu nacionalnu 
cjelovitost - snažno utječu na pojavu i razvoj nacije kao zajednice novoga integracijskog 
tipa: tek tada se, unutar Moderne i modernizacije, te unutar građanskog društva i gra- 
đanskih sloboda, nacija formira kao cjelovita, homogena nacionalna zajednica i ujedno 
kao demokratska socijetalna zajednica. Demokratska zajednica, dakako, ukoliko prihvati 
građanske slobode i liberalnu demokraciju.“ 

4. Pojava građanskog društva u Hrvatskoj za revolucije 1848.- Sada je, nadamo se, 
jasno zašto je važno istražiti pojavu i razvoj građanskog društva u hrvatskoj sredini, svih 


45. Usp. o tome: Berger 1977; Berger 1995; Domenach 1986; Held 1990; Kohn 1956; Lijphart 1992; Markuze 
1977; Neumann 1974; Parsons 1967; Sartori 1965; Supek 1996; Korunić 19994. 

46. Korunić 1997; Korunić 1998a; Korunić 19994. 

47. Korunić 1998a i b; Korunić 1999a i b. 

48 Usp. o tome: Korunić 1997; Korunić 19984 i b; Korunić 19994 i b. 

osnovica tog društvenog sistema: liberalnih i demokratskih, političkog podsistema, na- 
pose parlamentarizma, trodiobe vlasti, javnog mnijenja, građanskih sloboda, moder- 
nizacije i integracije itd. Vrlo je teško, ako ne i nemoguće, istraživati povijest hrvatskog 
naroda, njegov razvoj i modernizacijske procese, ukoliko ne upoznamo te osnovice. Zato 
jer su jedino te osnovice (koje je sadržavao taj novi društveni sistem: građansko društvo u 
razvoju) od 1848. godine dalje omogućile organizaciju hrvatskog naroda na svim po- 
dručjima javnoga života. Zato jer su jedino osnovice novog građanskog društva, i dakako 
postupno ostvarenje projekta Moderne, mogle omogućiti modernizaciju i napredak. Bez 
tih osnovica, koje donosi građansko društvo, nemoguće je čak i zamisliti slobodnu 
djelatnost i svestranu organizaciju hrvatskog naroda i njegovu preobrazbu u modernu 
naciju. Razumije se da nakon sloma feudalizma, koji je ograničavao tu slobodu i po- 
jedinaca i pojedinih naroda u cjelini, tu mogućnost (slobodne djelatnosti, svestrane 
organizacije, modernizacije i integracije) nije pružao, niti je to mogao, ni jedan drugi 
sustav (ni pravni ni ideološki niti društveni) već jedino građansko/civilno društvo, kao 
društveni sistem. A to društvo, na ovim prostorima, donosi prevrat 1848. godine.# 

Revolucije su 1848. zahvatile gotovo čitavu zapadnu 1 srednju Evropu, a završile su 
kontrarevolucijom 1849. godine. Početkom 1848, u veljači i ožujku, revolucije su izbile u 
Italiji, Francuskoj, Njemačkoj, Austriji i Mađarskoj. Uzroke izbijanja tih revolucija i 
prevrata valja tražiti u posebnim povijesnim okolnostima, u svakoj zemlji napose, od 
sredine XVIII. stoljeća dalje.?" Za nas su dakako najvažnije revolucije koje su izbile na 
prostoru srednje Europe, tj. unutar političkog i državnog teritorija Habsburške monarhije. 
Ito zato jer se unutar tog državnog i društvenog sistema nalazi hrvatski narod. Valja odmah 
istaći, jer je to napose važno kada je riječ o našoj temi, da su sve promjene (napose 
društvene, političke i pravne) koje su tada nastale na prostoru srednje Europe, unutar 
Habsburške monarhije, zahvatile i hrvatski narod i snažno ga potakle na svestranu 
organizaciju nacionalnog političkog pokreta.?' 

Društvene i političke promjene - tj. promjene društvenih sistema i pojava posve novog 
političkog uređenja unutar građanskog društva, koji je utemeljen na općim građanskim 
slobodama, na liberalnim i demokratskim osnovicama - promjene koje su se pojavile, od 
tada (od 1848. godine dalje) postaju najvažniji temelj na kojima su suvremenici mogli 
organizirati hrvatsku narodnu zajednicu kao nikada do tada: to je početak njezine nove 
organizacije kao homogene, tj. kao kulturno, politički, pravno, društveno 1 gospodarski 
cjelovite nacionalne zajednice. Tada, u tijeku organizacije hrvatske narodne zajednice, 
tijekom svestrane djelatnosti hrvatskih preporoditelja, njihove slobodne javne djelatnosti 
koju je omogućila isključivo pojava građanskog društva i građanske slobode, oni stvaraju 
nove nacionalne osnovice: nove nacionalne i vrijednosti i organizacije i institucije. Te su 


47. Posve je jasno da nacionalizam, bilo koji njegov oblik, od patriotizma do agresivnog nacionalizma, bez 
obzira kakav je bio njegov sadržaj i intenzitet, nije mogao omogućiti taj novi sustav (pravni, politički, 
društveni i gospodarski) na kojem počiva slobodna djelatnost i sveopća organizacija. Nema dakako spora da 
je i u hrvatskoj sredini, kod pojedinaca i grupa, postojao određeni oblik etničkog identiteta: tzv. svijesti o 
vlastitom narodu i/ili naciji, tj. znanje o toj naciji i osjećaj spram nje, koji se kretao od patriotizma, preko 
solidarnosti s "drugima" i tolerantnosti do agresivnog nacionalizma. Nema spora ni o tome da je taj osjećaj 
(nacionalni identitet, patriotizam i nacionalizam) poticao elitu i razne grupe na organizaciju nacionalnog 
pokreta. Sporno je međutim gledište da je nacionalizam, sam po sebi, donio i nosio "sustav vrijednosti" 
(pravni, politički i društveni) koji je omogućio, ili mogao omogućiti, stvaranje tog novoga svijeta, novog 
društva, političkog sistema, države itd. 

30 Usp. o tome: Godechot 1987; Meyer 1949; Bach 1898; Fischer 1946; Wandruszka-Urbanitsch 1848; Tapic 
1954; Zwitter 1962. i literaturu u tim knjigama. 

51 Korunić 1991; Korunić 1992; Korunić 19984; Markus 1997; Markus 1998; Stančić 1998. 

nacionalne organizacije i institucije (političke novine i časopisi, političke stranke i po- 
litička društva, novi hrvatski sabor kao parlament i predstavničko tijelo, Bansko vijeće, tj. 
hrvatska vlada, gradske i županijske skupštine itd.) postale nosioci organizacije, javnog 
rada i homogenizacije hrvatske narodne zajednice, nosioci novog nacionalnog programa, 
nacionalnog suvereniteta, političkog i državnog sistema itd. Sve su te društvene promjene, 
promjene društvenih sistema, koje su tada i kasnije omogućile slobodno djelovanje i 
stvaranje novih nacionalnih osnovica, o tome nema spora, potakle transformaciju hrvatske 
narodne zajednice prema formiranju hrvatske nacije.?? 

Prema tome, kada je riječ o temi koju ovdje istražujemo, o pojavi i razvoju građanskog 
društva, o pojavi liberalnih i demokratskih osnovica u hrvatskoj sredini, a to je neobično 
važno za hrvatsku povijest, nužno je odgovoriti na ova osnovna istraživačka pitanja: prvo, 
koje su društvene promjene i povijesne pojave omogućile slobodno javno djelovanje 
suvremenika i, drugo, koje su oni institucije organizirali, koje vrijednosti stvaraju, kakav 
program donose, kako ga i na kojim osnovicama kane ostvariti? Napokon, koji je društveni 
sistem sve to omogućio? 

Posve je lako na sve to odgovoriti: o tome svjedoče mnogobrojni povijesni izvori i vrlo 
burna zbivanja. Prvo, slobodno javno djelovanje (na području stvaranja novog političkog 
sistema, kulture, privrede itd.) omogućila je revolucije 1848. godine i slom feudalizma, u 
kojem ta sloboda nije postojala, i pojava novog građanskog društva, pojava građanskih 
sloboda koje su omogućile tu svestranu javnu djelatnost. Drugo, njihova javna djelatnost, 
formiranje hrvatskog nacionalnog programa, sve promjene koje tada nastaju, iskazuju se 
isključivo preko i unutar novih institucija i vrijednosti (pravnih, političkih, državnih i 
društvenih) koje donosi građansko društvo, a to su: sloboda štampe, političke novine i 
časopisi, političke stranke, nova politička društva, hrvatski sabor kao parlament i kao 
predstavničko tijelo, nova trodioba vlasti (na zakonodavnu, izvršnu i sudsku vlast), novi 
upravni i sudski sustav itd. Sve to, sve što tada nastaje, a to je neizmjerno važno za pojavu 
novih vrijednosti na kojima počiva integracija moderne hrvatske nacije, omogućila je 
dakle pojava: građanskog/civilnog društva i građanskih sloboda, a to su liberalne i 
demokratske osnovice. Sve je to prihvaćeno u hrvatskoj sredini. To se ne može osporiti.?? 

Idemo redom tih promjena. Na srednjoevropskom prostoru, unutar Habsburške mo- 
narhije, revolucije su 1848. godine izbile u Beču, Budimpešti, Pragu i na sjeveru Ape- 
ninskog poluotoka.** U Hrvatskoj, kako je poznato, nije tada izbila revolucija. Međutim, 
za našu je temu i za povijesnu istinu važno istaći činjenicu, prvo, da se je tada u hrvatskoj 
sredini pojavio snažni odjek revolucionarnih previranja i, drugo, da se je, kao rezultat tog 
prevrata, u Hrvatskoj od ožujka 1848. do kraja 1850. godine razvio organizirani politički 
pokret, koji je (naročito preko njegove elite, tj. jezgre Narodne stranke, liberala 1 de- 
mokrata koji su bili okupljeni u svim institucijama tog pokreta) podržavao revoluciju 
1848. godine i prihvaćao rezultate tog prevrata. U tom razdoblju, od kraja ožujka 1848. do 
kraja 1850. godine, hrvatski su preporoditelji, nastavljajući dakako na onome što su 
postigli za vrijeme ilirskog pokreta od 1835. do 1847/48. godine i prihvaćajući najvažnije 
rezultate promjena koje je donio prevrat iz 1848. godine, utemeljili najvažnije inte- 


52 Usp. o tome: Šidak 1979; Gross 1985; Korunić 1991; Korunić 1992; Korunić 19984; Korunić 1999; Stančić 
1998; Markus 1998; Zapisnik sabora 1848; Osnova o Saboru 1848; Osnova o odnosu Hrvatske prema 
Monarhiji 1848; SJ 1848-1850; SZ 1849-50; Danica H-S-D 1848; NN 1848-49. 

53._Usp. o tome: Šidak 1979; Korunić 1991; Korunić 1992; Korunić 1998; Kornić 1999; Stančić 1998; Markus 
1997; Markus 1998; Gross 1985; Zapisnik sabora 1848; SJ 1848-50; SZ 1849-50. 

54_ Usp. o tome: Bach 1898; Fischer 1946; Tapie 1954; Wandruszka-Urbanitsch 1848; Meyer 1949; Zwitter 
1962; Šidak 1979; Markus 1997; Markus 1998; Korunić 1998; Stančić 1998, Gross 1985. 

gracijske nacionalne osnovice na kojima se zatim u daljnjem razvoju, do kraja XIX. 
stoljeća, formira moderna hrvatska nacija. Najvažniji rezultat njihove organizacije u tom 
pokretu jest da su utemeljili moderni hrvatski nacionalni program. Prilagodili su ga 
građanskom društvu i demokratskim osnovicama: građanskim slobodama, demokraciji i 
novom političkom sustavu, tj. parlamentarizmu, trodiobi vlasti, ideji o cjelovitoj političkoj 
zajednici itd. 

Pritom je, i dalje u vezi s našom temom o kojoj je ovdje riječ, važno imati na umu da su 
hrvatski preporoditelji taj hrvatski nacionalni i politički program, a to je prvi moderni 
nacionalni program u povijesti hrvatskog naroda uopće, ne samo prilagodili novom 
građanskom/civilnom društvu, nego su ga u javnosti izložili putem novih institucija koje 
donosi taj novi društveni i politički sustav, utemeljen na građanskim slobodama, te na 
liberalnim i demokratskim osnovicama. Izložili su ga, nakon tog prevrata i rušenja duge 
epohe feudalizma, nakon proglašenja slobode štampe, preko novog organiziranog oblika 
komunikacije, koje su same po sebi izraz pojave novih građanskih sloboda: putem 
političkim novina, časopisa, brošura, letaka, propagande, pošte i novih institucija. Zatim 
su ga prihvatile sve nove političke institucije: više političkih novina i časopisa (Narodne 
novine, Slavenski Jug, Siidslawische Zeitung, Saborske novine, Jugoslavenske novine, 
Agramer Zeitung, Danica H-S-D), političko društvo Slavenska Lipa na slavenskom Jugu, 
hrvatska Narodna stranka, Hrvatski sabor, Bansko vijeće, tj. nova hrvatska vlada, saborski 
odbori, gradske i županijske skupštine. Napokon, ono što je s političkog i državno-pravnog 
gledišta najvažnije, ali i s gledišta razvoja građanskog društva i građanskih sloboda u 
hrvatskoj javnosti, jest to da su oni taj hrvatski nacionalni program izložili u Hrvatskom 
saboru, sada kao predstavničkom tijelu 1 kao novoj zakonodavnoj instituciji, koja je u 
građanskom društvu nosilac nacionalnog suvereniteta, koji joj ustupa narod.?* 

To je, po svemu sudeći, početak nove etape hrvatske povijesti. A ogleda se u tome što je 
1848. godine Hrvatski sabor, kao nosilac nacionalnog suvereniteta i stoga u ime cjelo- 
kupnog hrvatskog naroda, taj hrvatski nacionalni i politički program uklopio u svoje 
zakonske odluke. Zatim je Sabor taj nacionalni program i kao zakonsku odluku i kao 
zahtjev uputio kralju na sankciju. Taj nacionalni program, čiji ćemo sadržaj upoznati, i tu 
saborsku odluku, koja dakako počiva na ideji o slobodnoj djelatnosti zakonodavne nacio- 
nalne države unutar građanskog društva, spomenuti su hrvatski liberali i demokrati i sve 
hrvatske institucije do kraja 1850. godine dosljedno zastupali.*" Štoviše, na taj će se 
hrvatski nacionalni i politički program, na njegove najvažnije osnovice, od 1860/61. 
godine dalje, polazeći i od osnovica građanskog društva u razvoju, pozivati Hrvatski sabor 
i sve hrvatske političke institucije, sve grupe i sve političke stranke u svim hrvatskim 
pokrajinama. Prema tome, bio je to program oko kojih će se osnovica okupiti sav hrvatski 
narod, koje će potaknuti da se postupno, prema mogućnostima, utemelje sve najvažnije 
integracijske nacionalne osnovice: na području sistema kulture (jezika, književnosti, 
znanosti, umjetnosti), političkog sistema, uprave, obrazovanja, privrede, društva itd., na 
kojima se formira moderna hrvatska nacija. Nosioci tih integracijskih nacionalnih os- 
novica su nove organizacije i institucije, u kojima se okupljaju interesne društvene grupe. 


55 Zapisnik sabora 1848; SJ 1848-50; SZ 1849-50; Šidak 1979; Korunić 1991; Korunić 1992; Korunić 1998; 
Korunić 1999; Stančić 1998; Gross 1985; Markus 1996; Markus 1997; Markus 1998. 

56 Zapisnik sabora 1848; Saborske novine 1848; Narodne novine 1848; Šidak 1979; Korunić 1991; Korunić 
1992; Korunić 1997; Korunić 1998; Korunić 1999; Stančić 1998; Markus 1998. 

57 Zapisnik sabora 1848; Osnova o saboru 1848; Osnova o odnosu Hrvatske prema Monarhiji 1848; Osnova o 
vladi 1848; Saborske novine 1848; Šidak 1979; Korunić 1991; Korunić 1992; Korunić 1998; Stančić 1998; 
Markus 1996; Markus 1997; Markus 1998. 

Sve to nastaje, moglo je nastati i razvijati se, unutar građanskog društva, čije su najvažnije 
osnovice građanske slobode.? Sve su te osnovice novog građanskog društva, o tome nema 
spora, tada prisutne u hrvatskoj javnosti.?? 

Uostalom, na osnovicama građanskog društva (najvažnije su: građanske slobode, 
demokracija, novi politički sistem, parlamentarizam, trodioba vlasti, kapitalistička pri- 
vreda, slobodno tržište i modernizacija uopće) temelji se taj hrvatski nacionalni i politički 
program. Štoviše, u samom tom programu sadržane su osnovice građanskog društva. 
Jedno bez drugoga nije se tada moglo ni zamisliti. To je bilo posve jasno suvremenicima, 
liberalima i demokratima u Hrvatskoj, koji su hrvatski nacionalni program, u samom 
nastanku, prilagodili novom građanskom/civilnom društvu. Riječ je dakako o programu 
hrvatskog političkog pokreta u razdoblju 1848-1850. godine. 

Upoznajmo stoga osnove prvog modernog hrvatskog nacionalnog programa: prvo, to je 
osnova o teritorijalnoj i političkoj cjelovitosti i samostalnosti Trojedne kraljevine (Hr- 
vatske, Slavonije i Dalmacije) i o ujedinjenju svih hrvatskih pokrajina, u kojoj je iskazan 
zahtjev za formiranje i organizaciju hrvatske nacionalno-političke zajednice i ujedno za 
utemeljenje unutrašnjeg posve nezavisnog političkog sistema, prilagođenog novom gra- 
đanskom društvu; drugo, osnova o formiranju i organizaciji moderne zakonodavne hr- 
vatske nacionalne države, čija bi samostalnost počivala na očuvanju unutrašnjeg su- 
vereniteta, ali bi imala ograničeni vanjski suverenitet; treće, osnova o utemeljenju Hr- 
vatskog sabora kao predstavničkog tijela hrvatskog naroda; bio bi to nacionalni parlament 
i nezavisna zakonodavna institucija; bio bi posve samostalan u svim unutrašnjim po- 
slovima ujedinjene Hrvatske; na taj bi način bio očuvan unutrašnji nacionalni suverenitet; 
četvrto, osnova o formiranju i organizaciji nezavisne i posve autonomne hrvatske vlade, 
pod imenom "državno vijeće", "Bansko vijeće" ili "vlada trojedne kraljevine"; kao izvršna 
vlast bila bi odgovorna Hrvatskom saboru, kao zakonodavnoj ustanovi, i samostalno bi 
obavljala sve unutrašnje poslove, osim zajedničkih (vanjski poslovi, zajedničke financije i 
vojni) za čitavu Monarhiju; peto, osnova o utemeljenju institucije hrvatskog bana; bio bi 
odgovoran kralju, a imao bi značajnu vojnu i političku moć u Hrvatskoj i mogao bi 
raspisati izbore za hrvatski sabor; šesto, bile su to osnove o utemeljenju novog političkog 
sistema, koji su prilagodili novom građanskom društvu i građanskim slobodama, te 
liberalnim i demokratskim načelima; najvažnija je osnova o trodiobi vlasti, njezina 
podjela na zakonodavnu, izvršnu i sudsku vlast, čime najavljuju početak stvaranja mo- 
dernih političkih institucija u Hrvatskoj; sedmo, osnova o utemeljenju narodne vojske; ta 
bi "narodna vojska" hrvatskom narodu čuvala slobodu i bila jamstvo za ostvarenje svih 
posebnih nacionalnih ciljeva hrvatske politike; osmo, osnova o utemeljenju sistema 
suvremenog modernog školstva i obrazovanja u Trojednoj kraljevini; deveto, osnova o 
utemeljenju sistema građanskog/civilnog društva u Hrvatskoj; bilo im je jasno da, nakon 
sloma feudalizma, svi ti posebni nacionalni ciljevi ovise o očuvanju tekovina revolucije, o 


58 _Šidak 1979; Gross 1985; Gross-Szabo 1992; Stančić 1998; Korunić 19983; Korunić 1999. 

57 Ovdje govorimo samo o prisutnosti tih osnovica u hrvatskoj javnosti. Prihvatila ih je, kako smo se mogli 
uvjeriti, liberalna jezgra hrvatske Narodne stranka. Ti su liberali i demokrati bili okupljeni u najvažnijim 
nacionalnim institucijama od proljeća 1848. do kraja 1850. godine. Jedinstveno su prihvatili najvažnije 
osnovice građanskog društva. Jedinstveni su bili i kada su se, u ime tih "naprednih" osnovica, suprotstavljali 
konzervativcima u hrvatskoj sredini. Međutim, među njima postoje znatne razlike u shvaćanjima o mnogim 
problemima, na primjer o državi, političkoj zajednici, o otkupu seljaka i razvoju sela, o parlamentarizmu, 
vladi, sudstvu, upravi, školstvu, obrazovanju uopće, ideji napretka, crkvi, svećenstvu, javnosti i javnom 
mnijenju, o odnosu prema centralnim institucijama u Monarhiji, o odnosu spram drugih naroda, o južno- 
slavenstvu i slavenstvu uopće itd. O svemu tome, o tim razlikama među njima, raspravljamo u opsežnijoj 
raspravi koju smo najavili. 

očuvanju i razvoju građanskog društva; zato su čitavo vrijeme, sve do kraja 1850. godine, 
zagovarali: građanske slobode, slobodu štampe, posebno slobode udruživanja i javnog 
okupljanja, formiranje javnosti i "slobode javnoga mnijenja", utemeljenje sustava pred- 
stavničke vladavine, sistema modernog parlamentarizma, očuvanje nacionalnog suve- 
reniteta, višestranačje, podjelu vlasti na zakonodavnu, izvršnu i sudsku vlast, razvoj 
kapitalističke privrede, razvoj demokracije itd.; bile su to najvažnije osnove građanskog 
društva, a o tome svjedoče mnogi dokumenti i čitava njihova javna djelatnost; deseto, 
osnova o odnosu Trojedne kraljevine prema Monarhiji, a to je program austroslavizma, 
program o (kon)federalnoj zajednici, koji se temelji na zahtjevu o formiranju politički 
cjelovite Trojedne kraljevine (Hrvatske, Slavonije i Dalmacije), koja bi, kao samostalna i 
nezavisna država, putem novog međunarodnog ugovara, stupila u savez s Austrijom i time 
s drugim državama u njoj, unutar nove (kon)federalne zajednice; jedanaesto, osnova i pro- 
gram o političkom savezu južnoslavenskih naroda u Habsburškoj monarhiji, o političkom 
udruživanju ujedinjene Hrvatske s ujedinjenom Slovenijom i srpskom Vojvodinom.“ 

5. Osnovice građanskog društva u Hrvatskoj za revolucije 1848-49.- Prema tome, da 
bismo mogli upoznati sve te povijesne društvene promjene koje nastaju u posve novim 
uvjetima u Hrvatskoj za revolucije 1848-49. godine - da bismo ujedno mogli dokučiti sve 
osnovice građanskog društva, građanskih sloboda, ali i osnovice novog političkog sistema, 
sistema kulture, obrazovanja, privrede, organizacije vlasti, sistema parlamentarizma i 
drugih povijesnih pojava koje tada nastaju - da bismo mogli sagledati trajne nacionalne 
osnovice, koje su tada utemeljene upravo putem tog hrvatskog nacionalnog programa, 
nužno je imati na umu slijedeće: prvo, da su hrvatski preporoditelji za vrijeme ilirskog 
pokreta, koji traje od 1835. do revolucije 1848. godine, i djelovali i stvarali unutar sistema 
kasno-feudalnog društva, dakle unutar epohe feudalizma; drugo, da je taj sistem 
(društveni, pravni, politički, državni i privredni) unutar Monarhije, a time i u Hrvatskoj, 
konačno srušen u revoluciji 1848. godine; treće, da su tada u Monarhiji uopće i ujedno u 
hrvatskoj javnosti prihvaćene osnovice građanskog društva; četvrto, da prema tome 
hrvatski liberali i demokrati, okupljeni u najvažnijim nacionalnim institucijama u Hr- 
vatskoj, u razdoblju od ožujka 1848. do kraja 1850. godine, slobodno javno djeluju u posve 
novom društvenom i političkom sistemu u nastajanju; peto, da se organiziraju, unutar 
građanskog društva i građanskih sloboda, unutar posve novih nacionalnih institucija 
(političkih, državnih, društvenih i kulturnih) na kojima počiva hrvatski politički pokret; 
šesto, da su tada utemeljili nove trajne integracijske nacionalne osnovice, koje su iskazane 
u hrvatskom nacionalnom programu i time najavljene i prihvaćene kao nacionalni cilj 
cjelokupnog hrvatskog naroda; sedmo, da su stoga 1 prihvatili i utemeljili najvažnije 
nacionalne osnovice (političke, državne, kulturne, privredne, pravne i društvene) na 
kojima nastaje, u procesu dugoga trajanja, posve nova organizacija hrvatske narodne 
zajednice, na kojima se ta zajednica modernizira i integrira, na kojima nastaje složeni 
proces njezine transformacije i preobrazbe u modernu hrvatsku naciju." 

Razumije se da se sve to - tj. cjelokupna ta javna djelatnost i ostvarenje svih tih 
nacionalnih ciljeva koje sadrži taj program, a to je program hrvatskog nacionalnog pokreta 
u razdoblju 1848-50. godine u cjelini, to je nadalje osnova nacionalnog programa na koji 


60 Zapisnik sabora 1848; Osnova o saboru 1848; Osnova o vladi 1848; Osnova o narodnoj vojsci 1848; Osnova 
o odnosu Hrvatske prema Monarhiji 1848; Osnova o školstvu 1848; Pejaković 1861; SJ 1848-49; SZ 
1848-50; JN 1849-50; Šidak 1979; Korunić 1989; Korunić 1991; Korunić 1992; Korunić 1998a; Korunić 
19994; Stanćić 1998; Markus 1996; Markus 1997; Markus 1998. 

6!_Usp. otome: Šidak 1979; Korunić 1989; Korunić 1991; Korunić 1992; Korunić 1997; Korunić 1998; Korunić 
1999; Stančić 1998; Markus 1997; Markus 1998. 

su se od 1860/61. godine sve do kraja stoljeća pozivali hrvatski političari i hrvatske 
političke stranke - moglo osmisliti i razvijati, samo uz postupnu realizaciju projekta 
Moderne, modernizacije svih dijelova novog građanskog društva, uz razvoj građanskih 
sloboda i demokracije, uz primjenu liberalnih i demokratskih načela u javnosti. Pritom je, 
kada je riječ o pojavi te nove epohe u Hrvatskoj, o pojavi i postupnoj realizacije projekta 
Moderne i građanskog društva, nužno imati na umu najvažnije promjene i pojavu novih 
sistema, koji su omogućili slobodnu djelatnost i stvaranje novih društvenih cjelina i posve 
novih odnosa u društvu: koji su omogućili i formiranje i integraciju i organizaciju 
moderne hrvatske nacije u XIX. stoljeću. Gledajući u cjelini, u Habsburškoj monarhiji 
uopće, i u hrvatskim zemljama napose, za revolucije 1848-49. godine najvažnije promjene 
nastaju na području slijedećih sistema na kojima počiva stvaranje nove epohe: 
građanskog/civilnog društva, epoha snažne modernizacije i integracije, epoha stvaranja 
modernih nacija: 

Prvo, kako smo upoznali, za revolucije 1848-49. godine najvažnije su promjene nastale 
na području društva: tada su se zbile smjene društvenih sistema. U tom je prevratu, u 
Monarhiji uopće, pa tako i u Hrvatskoj, zauvijek srušen kasno-feudalni sistem: društveni, 
pravni, politički, državni 1 privredni. Na tim prostorima stoga tada prestaje duga epoha 
feudalizma. Ujedno je to početak epohe formiranja i razvoja građanskog društva. To su 
ključne promjene o kojima su ovisile sve ostale. Naime, tada se u javnosti - u Habsburškoj 
monarhiji uopće, i kod svih naroda u njoj napose, pa tako i kod hrvatskog naroda - počinju 
uvoditi najvažnije osnove građanskog društva, opće građanske slobode, sloboda štampe, 
sloboda okupljanja 1 organizacije, osnove demokracije, proglašava se sloboda, jednakost 1 
ravnopravnost svih ljudi, ali i svih naroda, prihvaćen je pluralizam ciljeva, programa, 
društava, kultura itd. Sve se to postupno uvodi u život, kod svakog naroda u posebnim 
prilikama. Uvode se i u Hrvatskoj. O tome svjedoče i mnogobrojni dokumenti i svi 
događaji koji govore o toj organizaciji. Od tada, korak po korak, prema prilikama, u 
diskontinuitetu, građansko društvo i njegove najvažnije osnovice neprekidno i snažno 
utječu na nastajanje novih sistema, na utemeljenje svih nacionalnih vrijednosti, na svim 
područjima života, na pojavu novih nacionalnih organizacija i institucija, na pojavu i 
modernizacijskih i integracijskih procesa (društvenih i nacionalnih) na kojima nastaje 
nova organizacija hrvatske narodne zajednice i njezina integracija u modernu naciju. Tada 
počinje, bez obzira na pobjedu kontrarevolucije 1849. godine i uvođenje neoapsolutizma 
do kraja 1860. godine, korjenita promjena povijesti hrvatskog naroda. U svakom slučaju, s 
pojavom građanskog/civilnog društva i građanskih sloboda u Hrvatskoj, vezana je pojava 
liberalnih i demokratskih osnovica, o čemu svjedoče mnogi dokumenti.% 

Drugo, nakon rušenja feudalizma kao društvenog sistema, mijenjaju se politički sistemi 
i cjelokupna njihova organizacija. Jer je u procesu nastanka građanskog društva uslijedila 
pojava i organizacija novog političkog sistema, koji je zapravo kompatibilan novom 
građanskom društvu. Štoviše, zbog naglašene njegove političke organizacije, građansko je 
društvo ujedno i političko društvo. A u Monarhiji su tada, nakon prevrata, svi narodi, pa 
tako i hrvatski narod, i prihvatili i nastojali ostvariti najvažnije osnove modernog po- 
litičkog sistema, koji su prilagodili građanskom društvu u razvoju. Taj su novi politički 
sistem utemeljili na građanskim slobodama, organizaciji parlamentarizma, višestra- 
načkom sistemu, na javnosti i slobodi javnog mnijenja, na slobodnim izborima, na trodiobi 

vlasti, tj. na njezinoj podjeli na zakonodavnu, izvršnu i sudsku vlast, tj. na organizaciji 
zakonodavnih nacionalnih institucija, nacionalnih političkih društava i institucija, na 
nacionalnom suverenitetu, pokretanju političkih novina i časopisa, utemeljenju 
nacionalno-političkih programa, organizaciji nacionalno-političkih pokreta, formiranju 
novih nacionalno-političkih zajednica putem ujedinjenja svih pokrajina i svih segmenata 
jednog naroda u novu homogenu cjelinu (političku, jezičnu, kulturnu, ekonomsku, 
društvenu, pravnu), na načelu pravne jednakosti i ravnopravnost svih ljudi/osoba, napose 
na načelu slobode, jednakosti i ravnopravnost svih naroda, na osnovama demokracije, na 
koncepciji o organizaciji nove samostalne demokratske političke zajednice, u kojoj bi 
svaki narod napose ostvario svoju slobodu i nezavisnost, na vladavini prava i zakona, na 
koncepciji pravne i zakonodavne države, na ideji socijalne pravde i pravednosti, na 
slobodnom poduzetništvu itd. Taj novi politički sistem, koji je dakako utemeljen na 
osnovama građanskog društva i građanskih sloboda, a to su ujedno 1 demokratske 1 
liberalne osnovice, omogućio je, u procesu dugoga trajanja: opći napredak na svim 
područjima društva, njegovu postupnu modernizaciju, zatim konačno ujedinjenje svih 
hrvatskih pokrajina i svih segmenata hrvatskog naroda u cjelovitu političku zajednicu, u 
ujedinjenu Trojednu kraljevinu, ali i njezinu organizaciju kao modernu hrvatsku državu, 
nadalje organizaciju Hrvatskog sabora kao zakonodavne nacionalne institucije, 
formiranje samostalne hrvatske vlade, utemeljenje najvažnijih nacionalnih političkim 1 
državnih institucija pokretanje mnogih političkih novina i časopisa, razvoj nacionalne 
kulture, privrede, obrazovanja, književnosti, znanosti itd. A to su, o tome nema spora, 
osnove na kojima nastaje moderna hrvatska nacija. No, ono što je najvažnije: sve su te 
osnove u hrvatskoj javnosti i pokrenuli i stvarali liberali i demokrati okupljeni u naj- 
važnijim institucijama hrvatskog pokreta 1848-50. godine. Napokon, važno je ovdje 
zaključiti da tu slobodnu djelatnost, poduzetništvo i opću modernizaciju, nije nudio ni 
jedan drugi "sustav" (na primjer konzervativizam, nacionalizam 1 slično) već jedino novi 
društveni sistem: građansko društvo. Nužno je međutim sve te osnovice i sve te procese 
promatrati s gledišta dugoga trajanja. Ali je sigurno da su se sve te osnovice 1 svi ti procese 
tada pojavili u hrvatskoj javnosti. 

Treće, ujedno se dakako mijenjaju državni sistemi: svi su narodi tada prihvatili, napose 
slavenski narodi u Monarhiji, program demokratskog (kon)federalizma; a to je program o 
novom ustrojstvu Monarhije kao demokratske (kon)federalne državne zajednice u svemu 
ravnopravnih naroda i njihovih zasebnih nacionalnih političkih zajednica; istovremeno su 
i taj njihov zajednički (kon)federalni program i napose zasebni nacionalno-politički 
programi, najavljivali formiranje i organizaciju novih nacionalnih država; prema tim ipak 
u mnogim pojedinostima različitim programima, svaki bi narod u Monarhiji postigao 
svoju slobodu i samostalnost unutar zasebne nacionalno-političke zajednice i zasebne 
nacionalne države, koje bi se udružile, putem novih državnih ugovora, u zajedničku 
(kon)federalnu državnu zajednicu. Međutim, u vezi s temom o kojoj je ovdje riječ, važno 
je istaći da građansko društvo donosi liberalnu teoriju države i da omogućuje da se ostvari 

nacionalni suverenitet, da se osnuje zakonodavna nacionalna država. A ta je koncepcija 
prisutna u hrvatskoj javnosti za revolucije 1848-49. godine. 

Četvrto, mijenjaju se privredni sistemi: svi su narodi u Monarhiji nakon prevrata 
prihvatili osnove kapitalističke privrede, kapitalizma, slobodnog tržišta, industrijske re- 
volucije i industrijalizacije i modernizacije privrede na svim razinama. A sve je to, u 
procesima dugoga trajanja, omogućavalo postupni razvoj nacionalne privrede, ekonomski 
razvoj zaostale hrvatske privrede, ali i razvoj domaćeg kapitala. Razumije se da je ina tom 
području, na području zaostalog privrednog razvoja u hrvatskim zemljama, građansko 
društvo i njegove modernizacijske, demokratske i liberalne osnovice imalo odlučnu riječ u 
općem razvoju. 

Peto, s pojavom građanskog društva mijenja se sistem kulture: svi su narodi u Mo- 
narhiji u svojim nacionalnim programima, koje su prihvatili njihovi parlamenti i naj- 
važnije političke institucije, tražili modernizaciju školstva, obrazovanja, otvaranja sve- 
učilišta i akademije nauka i znanosti, formiranje najvažnijih kulturnih nacionalnih in- 
stitucija itd. Učinili su to za revolucije 1848-49. godine i hrvatski "građanski" liberali i 
demokrati. Iskazali su to u mnogim dokumentima, a najjasnije u "Osnovi o školstvu" koju 
je izradio saborski odbor. U njoj su, polazeći od građanskih sloboda i demokratskih načela, 
tražili utemeljenje novog modernog školstva, od osnovnog, preko srednjeg do visokih 
škola, te osnivanje sveučilišta u Zagrebu. 

To su najvažnije osnovice građanskog/civilnog društva, koje u Hrvatskoj dolaze tek 
nakon prevrata 1848. godine. A to je, kako smo pokazali, za hrvatsku povijest veoma 
značajno. Zato je važno da sve to temeljito istražimo. 

6. Liberalne i demokratske osnovice u hrvatskoj javnosti 1848-1850.- Svi su ti sistemi, 
koje smo ovdje ukratko upoznali, kao i cjelokupna javna djelatnost hrvatskih prepo- 
roditelja, sistemi na kojima je izrasla organizacija hrvatskog političkog pokreta za re- 
volucije 1848-49. godine, prije svega utemeljeni na liberalnim i demokratskim načelima, 
na osnovicama koje donosi građansko/civilno društvo i građanske slobode. Štoviše, na tim 
novim sistemima u razvoju, unutar kojih nastaju trajne nacionalne vrijednosti, hrvatski su 
liberali u tijeku tog političkog pokreta, koji izrasta i razvija se na praktičnoj primjeni 
građanskih sloboda, stvarali posve novu organizaciju hrvatske narodne zajednice. Ali su 
sada, u novim okolnostima nakon prevrata, prihvaćajući ključne osnove Moderne i 
modernizacije, organizaciju te zajednice hrvatskog naroda (njezine vanjske oblike: po- 
litičku zajednicu, zajednicu etničkog i političkog teritorija, koja bi obuhvatila sve hrvatske 
pokrajine, tj. cjelovitu Trojednu kraljevinu kao samostalnu hrvatsku državu unutar aus- 
trijske konfederacije, te kulturnu zajednicu, zajednicu jezika, višu kulturu i obrazovanje) i 
u nacionalnom programu i u javnosti prilagodili novim institucijama građanskog društva. 
Drukčije nisu mogli, jer drugi društveni sistem nije postojao. Zato su, posve u skladu s tim, 
najvažnije nacionalne institucije (Hrvatski sabor kao parlament i predstavničko tijelo 
hrvatskog naroda, saborske odbore, Bansko vijeće kao hrvatsku vladu, ministarstva, 
sudstvo, upravu, obrazovne institucije, političke stranke, politička društva, političke no- 
vine kao institucije javnog mnijenja itd.) utemeljili na liberalnim 1 demokratskim os- 
novicama tog novog društvenog sistema: građanskog društva. I ovdje je dakako potreban 

Oprez: mi u radu pokazujemo da su sve te osnovice prisutne tada u hrvatskoj javnosti, i o 
tome nema spora, ali to ne znači da su se sve te pojave iskazale u svojoj cjelini i da su tada 
posve uobličene. Sve se one razvijaju i formiraju u procesu dugoga trajanja." 

Lako je u svemu tome prepoznati evropsku tradiciju liberalne misli. O tome svjedoče 
mnogi dokumenti. Uostalom, hrvatski su se preporoditelji, u svojim tekstovima i javnim 
nastupima, pozivali na englesku, francusku i njemačku tradiciju liberalne misli i na 
njezinu primjenu u tim zemljama. Međutim, kao i u drugim sredinama, tako su i u 
Hrvatskoj iskazane neke posebnosti u liberalizmu. 

U svakom slučaju, mnogi nas tekstovi i sadržaji upućuju na zaključak da su hrvatski 
preporoditelji liberali, nakon promjene društvenog i političkog sistema, koje dolazi s 
pojavom građanskog/civilnog društva i građanskih sloboda (slobode štampe, slobodnih 
izbora, slobodnih političkih okupljanja, sloboda pri organizaciji političkih pokreta, for- 
miranja političkih institucija, političkih stranaka, iskazivanja političkih programa itd.), 
prihvatili osnove evropskog liberalnog i demokratskog građanskog učenja. Međutim, oni 
su sada te osnove prilagodili posebnim prilikama u Hrvatskoj i hrvatskom nacionalnom 
programu. Na tim liberalnim načelima, dakako umjerenog "građanskog" usmjerenja, 
počivao je cjelokupni politički pokret u Hrvatskoj od proljeća 1848. do kraja 1850. godine, 
i to: a) organizacija tog političkog pokreta; b) njegov nacionalno-politički program; c) 
njegove temeljne institucije; d) politički program o austrijskoj (kon)federaciji i politika 
austroslavizma uopće; e) osnovni politički sustav, napose o trodiobi vlasti i njezinoj 
kontroli, tj. institucija javnosti i javnog mnijenja, koncepcija o organizaciji zakonodavne 
države i moderne političke zajednice, o nacionalnom suverenitetu, o društvu i pojedincu 
itd.* 

Drugim riječima, temeljito istraživanje povijesnih izvora, i proučavanje povijesnih i 
društvenih promjena i procesa, upućuje na zaključak da je hrvatski politički pokret za 
revolucije 1848-49. godine prije svega bio građanski liberalni politički pokret. Jer mnogi 
dokumenti i događaji svjedoče da su hrvatski preporoditelji taj politički pokret, njegove 
liberalne i "građanske" osnovice, utemeljili: prvo, na vrijednostima građanskog društva 
uopće; drugo, na načelu patriotizma (koji je formirao uži etnički i/ili nacionalni identitet, a 
određivao ga je njihov odnos: prema Trojednoj kraljevini kao hrvatskoj državi; prema 
programu i ideji o političkoj zajednici hrvatskog naroda; prema hrvatskoj kulturnoj, 
državnopravnoj i političkoj tradiciji, te njihova tadašnja javna djelatnost i organizacija 
hrvatske političke zajednice u cjelini); treće, na načelima solidarnosti i tolerancije (spram 
drugih naroda uopće) i, četvrto, na ideji o slavenskoj uzajamnosti (spram slavenskih 
naroda napose). 

Na drugoj strani, nasuprot tvrdnji da se je tada "pojavio nacionalizam kao nova 
vrijednost" na kojoj su "hrvatski nacionalisti" temeljili najvažnije političke osnove, tvrdnji 
koju povijesni izvori ne potvrđuju,"' mi u hrvatskom političkom pokretu, koji je bio i 

liberalni 1 patriotski pokret, ne nalazimo nacionalizam: ni kao pojam ni kao masovni 
nacionalni pokret niti kao nacionalnu ideologiju, tj. kao ideologiju hrvatske nacije. Uz to, 
da bismo bili još jasniji, ovdje je nužno istaći povijesnu činjenicu da homogena i/ili 
cjelovita hrvatska nacija tada ne postoji. Naime, hrvatski narod tada, za revolucije 
1848-49. godine, još nije bio postigao nacionalno jedinstvo (nacionalno ujedinjenje svih 
segmenta i svih dijelova) ni na jednom ključnom području života: ni jezično ni kulturno ni 
političko ni ekonomsko ni teritorijalno niti bilo koje drugo "nacionalno jedinstvo". Ali je 
postojao, o tome nema spora, hrvatski narod i njegova narodna zajednica, čiji se segmenti i 
dijelovi počinju integrirati već u tijeku ilirskog pokreta, a napose nakon pojave gra- 
đanskog/civilnog društva (za revolucije 1848. godine) i modernizacijskih procesa u 
njegovoj sredini. 

U razdoblju od proljeća 1848. do kraja 1850. godine, iako tada nastaje viša razina 
organizacije hrvatske narodne zajednice unutar građanskog društva, iako tada nastaju i 
nove integracijske nacionalne osnovice (kulturne, političke, društvene, ekonomske), pa 
iako možemo uočiti i prve početke transformacije hrvatske narodne zajednice prema 
modernoj hrvatskoj naciji, ipak se tada nacionalizam nije mogao pojaviti: ni kao masovni 
nacionalni pokret (pojavio se tek krajem stoljeća) niti kao ideologija te nacije, jer se 
hrvatska nacija, na mnogim područjima, integrira do kraja stoljeća, a nastavlja se iu XX. 
stoljeću. Suvremenici u tom pokretu, a to su hrvatski "građanski" liberali, prije svega 
govore o "rodoljublju", "domoljublju" i "patriotizmu" na kojima temelje i "građansku 
krijepost" i građansko društvo i državu 1 politički sistem uopće. Time su iskazivali 
patriotizam u njegovoj ranoj fazi razvoja, koji ih je motivirao u njihovu odnosu spram 
Hrvatske, s elementima "građanskog" liberalizma, tolerancije i suradnje prema drugim 
narodima. Na tome su za revolucije 1848-49. godine osnivali liberalni politički pokret u 
Hrvatskoj.'* Međutim, u ovom radu, zbog ograničenog prostora, ne možemo analizirati 
različita mišljenja među njima o mnogim pojavama u društvu. To ćemo uraditi, kako smo 
najavili, u Znatno široj raspravi. Pa ipak, ovdje je nužno istaći njihove zajedničke liberalne 
i demokratske osnovice. 

Ako liberalizam (liberalism, Liberalismus, libćralisme) promatramo kao posebno uče- 
nje i/ili kao političku filozofiju, čija su načela primijenjena u praksi, onda nema sumnje da 
su se u hrvatskoj političkoj javnosti liberalne osnove pojavile za revolucije 1848-49. 
godine: s pojavom građanskog društva. A tada se pojavljuju i građanske slobode 1 
demokratska načela. I obratno, u Hrvatskoj se tada na tim osnovicama (na građanskim 
slobodama, te na liberalnim i demokratskim načelima) i osniva 1 razvija novo građansko 
društvo. Liberalizam se, kako je poznato, temelji na prirodnom pravu, prosvjetiteljstvu 1 
na ideji slobode. A sve to zajedno, načelo prirodnog prava 1 ideju slobode, nalazimo u 
hrvatskoj javnosti: u dokumentima, u svim političkim novinama i u političkom pokretu u 
cjelini, sve do kraja 1850. godine. To je dakako građansko liberalno učenje, koje su 
prilagodili posebnim nacionalnim prilikama. “* 

Hrvatski liberali i demokrati - okupljeni u najvažnijim političkim institucijama u 
Hrvatskoj (u Narodnoj stranci, Hrvatskom saboru, saborskim odborima, hrvatskoj vladi, 
sudstvu, upravni, županijskim skupštinama, u političkom društvu Slavenska Lipa na 
slavenskom Jugu, oko političkih novina: Saborske novine, Slavenski Jug, Suidslawische 


12 Usp. o tome: Korunić 1989; Korunić 1996; Korunić 1997; Korunić 1998; Korunić 1999. 

13. Šidak 1979; Gross 1985; Korunić 1979; Korunić 1992; Korunić 1998; Stančić 1998. 

14 Zapisnik sabora 1848; Mažuranić 1848; Vukotinović 1848; SJ 1848-49; Danica 1848; NN 1848; Pejaković 
1861; Korunić 1989; Korunić 1991; Korunić 1992; Korunić 1998; Stančić 1998. 


93 


RADOVI - Zavod za hrvatsku povijest, vol. 32-33, 1999.-2000. str. 69-104 


Zeitung, Jugoslavenske novine, Narodne novine, Danica), polazeći od građanskog libe- 
ralnog učenja - isticali su načela slobode, prirodnog prava, te pravde i pravednosti kao 
temeljni kriterij u stvaranju i u vrednovanju: 1) lične slobode, prema kojoj su svi ljudi, kao 
individue, slobodni i među sobom jednaki; 2) općih građanskih sloboda; 3) nezavisnosti i 
samostalnosti svakog naroda; 4) nacionalne slobode; 5) osnova građanskog/civilnog 
društva; 6) nacionalno-političkih zajednica; 7) nacionalnih država; 8) zajedničke više- 
nacionalne države.? 

Zalagali su se za slobodu svakog čovjeka pojedinca. Pritom su isticali načelo pravne 
jednakosti i slobode za sve ljude. Bili su uvjereni da građanske slobode i građansko 
društvo moraju razviti institucije koje bi štitile slobodu i jednakost svakog pojedinca i 
svakog naroda. U načelu, nije to bio zahtjev za ukidanje društvenih razlika, već prije svega 
zahtjev za ukidanje svih privilegija. Zato su odlučno, kao svi narodi u Monarhiji, odbacili 
feudalizam i, nasuprot tome, prihvatili građansko društvo i njegove demokratske osnovice, 
koje donose slobodu pojedincima, svim ljudima, ali i svim narodima. I oni dakle u svom 
učenju, kao i u evropskoj tradiciji, polazi od individualizma i slobode svakog pojedinog 
čovjeka. To je primarni cilj koji se svakako mora postići. U tome unose neke posebnosti: 
težište prenose na narod, na postizanje njegove slobode i nezavisnosti, u kojoj i pojedinac 
ostvaruje slobodu. * 

Zato su hrvatski građanski liberali, u svim svojim programima i javnoj djelatnosti, uz 
postizanje slobode i jednakosti za svakog pojedinca/čovjeka, poglavito nastojali da po- 
stignu slobodu, ravnopravnost i jednakost (političku, ekonomsku, društvenu) za sve 
narode, za svaki narod napose, bez obzira na njegovu veličinu. Smatrali su naime da je već 
francuska revolucija u načelu riješila slobodu i jednakost svakog čovjeka. To je postao 
model koji moraju svi narodi i sve države prihvatiti. To je po njima potvrdila i revolucija u 
Monarhiji 1848. godine u kojoj su, nakon rušenja feudalizam kao privilegiranog društva, 
prihvatili osnove građanskog društva, građanskih sloboda i demokracije. Bili su uvjereni 
da će se unutar građanskog društva, i pravno i stvarno, konačno ostvariti sloboda i 
jednakost za sve ljude. Pa ipak, to je po njihovu uvjerenju tek prvi dio revolucije, kada je 
ostvarena sloboda svakog čovjeka, a nakon toga mora uslijediti drugi dio revolucije u 
kojem će svi narodi uopće i svaki napose postići slobodu, jednakost i ravnopravnost, prije 
svega političku i ekonomsku. To je također prirodno pravo svakog naroda na slobodu i 
jednakost." 

Na taj način oni su slobodu svakog čovjeka najuže povezali sa slobodom svakog 
naroda: povezali su individualizam (osobnu slobodu i pravnu jednakost svakog čovjeka) s 
kolektivom (s političkom slobodom i nezavisnošću njegove narodne zajednice kojoj kao 
kolektivu pripada). Taj su zahtjev temeljili: na liberalnom načelu slobode i jednakosti, na 
prirodnom pravu i napose na nacionalnom suverenitetu. Ako se dakle postigla sloboda i 
pravna jednakost za svakog čovjeka, u što nakon prevrata nisu sumnjali, onda i svaki narod 
mora i može postići politička i ekonomska sloboda i nezavisnost, potpunu unutrašnju 
nezavisnost i samostalnost. 

Hrvatski su građanski liberali na tim liberalnim osnovama (na načelu slobode, pri- 
rodnog prava i na nacionalnom suverenitetu) utemeljili tada dosta složen politički, državni 
i društveni sustav, koji smo dijelom već upoznali. Zalagali su se za pravo svakog naroda na 
"revoluciju ili prevrat", ukoliko mu bilo koja "nezakonita sila" (koja se protivi ustavu, 
zakonu i pravnoj državi) ometa njegovu slobodu 1 svestrani razvitak, ako zbog toga ne 
može ostvariti "narodni suverenitet" i svoju političku samostalnost. Nakon francuske 
revolucije, koja "bijaše toliko društveni koliko 1 politički prevrat", s kojoj počinje os- 
tvarenje slobode za sve ljude 1 sve narode, svaki narod ima pravo na prevrat. Taj se prevrat 
može izbjeći samo ako se narodu ne ometa njegova sloboda, ukoliko se ukine "samosilje"i 
despotizam i uvede demokracija. 

Za njih je stoga "neograničena monarhija" neprihvatljiva, jer ih podsjeća na neza- 
konitost, despotski oblik vladavine i konzervativizam. Prihvatili su, o tome nema sumnje, 
klasični oblik liberalizma koji su zastupali tzv. borci za nacionalnu slobodu i za stvaranje 
slobodne države, slobodne od tuđe političke vlasti. Da bi se ostvarila i obranila "narodna 
sloboda i jednakost", sloboda svakog naroda, njegova "ustavna sloboda", demokracija, 
slobodni razvoj i opći napredak, nužno je uvesti načelo "narodnog suvereniteta". A to je 
pravo svakog naroda da sam sobom upravlja, da ima vrhovnu vlast u svojim rukama 

U tom smislu valja sagledati njihov zahtjev za formiranje i organizaciju Trojedne 
kraljevine (Hrvatske, Slavonije i Dalmacije) kao samostalne hrvatske države, kao pravne i 
zakonodavne države. Ta bi hrvatska država, teritorijalno cjelovita Trojedna kraljevina, bila 
organizirana na liberalnim osnovama koje donosi građansko društvo: prvo, organizirala bi 
se kao zakonodavna država, jer bi putem Hrvatskog sabora (a to je nacionalni parlament i 
predstavničko tijelo hrvatskog naroda, koji je jedini nosilac nacionalnog suvereniteta) 
imala unutrašnje nezavisno zakonodavstvo i, drugo, bila bi to pravna država, jer bi se 
ustrojila na pravnom i normativnom sistemu, koja bi poštivala ustavnu 1 političku vlast, te 
slobodu i slobodno poduzetništvo.*' 

Polazeći od liberalnog modela pravne i zakonodavne države, utemeljene na sistemu 
parlamentarizma, hrvatski su se liberali u mnogim tekstovima odlučno suprotstavili 
apsolutističkoj državi, napose u Monarhiji, apsolutizmu i bezakonju uopće. Polazeći od 
parlamenta kao ključne institucije liberalne države, zagovarali su da se Habsburška 
monarhija kao zajednička država, i država svakog naroda u njoj, pa tako 1 Trojedna 
kraljevina kao država hrvatskog naroda, mora organizirati kao zakonodavna i parla- 
mentarna država, koja poštuje ustav i zakon. Habsburška monarhija, kao zajednička 
država s ograničenim vanjskim suverenitetom, bila bi parlamentarna monarhija, dok bi sve 
druge nacionalne države u njoj, a to su države pojedinih naroda, putem nacionalnih 
parlamenata sačuvale unutrašnji suverenitet. Na taj bi način svi narodi u Monarhiji, unutar 
zasebnih nacionalnih država, postigli slobodu i unutrašnju političku samostalnost i ne- 
zavisnost.“ 

Zato su hrvatski građanski liberali, polazeći od modela liberalne i parlamentarne i 
zakonodavne države, odbacivali apsolutnu monarhiju i državu u kojoj vlast postoji "po 
milosti božjoj", u kojoj vladaju "monarhistički ili aristokratski samodršci". Oni su, 
nasuprot tome, legitimnost svakog naroda (da postigle slobodu unutar nacionalne države, 

sa nezavisnim parlamentom) izvodili iz "narodnog suvereniteta“ i "narodne volje". Zato su 
se posebno zalagali za trodiobu vlasti, za organizaciju zakonodavne, izvršne i sudske 
vlasti unutar svake nacionalne države.$ 

Time bi dakako oslabili monarhijsku vlast, tj. centralnu vlast u Monarhiji, koja bi imala 
ograničeni vanjski suverenitet, ograničen na vanjske poslove, zajedničku vojsku i za- 
jedničke financije. Prema tome, ta bi se državna zajednica, novoustrojena Monarhija, 
prema liberalnoj viziji države, formirala na (kon)federalnoj osnovi putem novih me- 
đunarodnih ugovora u svemu jednakih i ravnopravnih naroda i njihovih nacionalnih 
država, unutar srednjoevropske demokratske (kon)federacije. Ali dakako i unutar gra- 
đanskog društva, i time novog političkog sistema, koji tvori višestranački sistem, a napose 
sistem parlamentarizma, liberalni model pravne i zakonodavne države uopće. A sve su to 
osnovice novoga građanskog društva. Bio je to, po njima, jedini put na kojem valja tražiti 
slobodu za sve ljude i za sve narode, na kojem valja tražiti opći napredak i mogućnost 
razvoja na svim područjima života u zemlji.Š“ 

7. Javnost i javno mnijenje kao liberalne i demokratske institucije.- Ključno je 
međutim za suvremenike bilo pitanje, prvo, kako ostvariti sve te vrijednosti koje donosi 
građansko društvo, ideju napretka i modernizacije, kao i hrvatski nacionalni program i, 
drugo, kako i na koji način sve to održati u javnosti: koje su institucije jamstvo za održanje 
tog liberalnog građanskog modela i države i političke zajednice? 

Nema sumnje da su prihvatili osnovna liberalna 1 demokratska načela, opće građanske 
slobode i demokraciju kao temelj na kojem valja graditi novo razdoblje, novo gra- 
đansko/civilno društvo i sve odnosu u tom društvu. Ključni je za njih problem bio kako 
ostvariti i očuvati: demokraciju, parlamentarizam, trodiobu vlasti, opće građanske slobode 
i nacionalni suverenitet. A to su, kako vidimo, najvažnije vrijednosti na kojima su ute- 
meljili i nacionalni program i hrvatski liberalni pokret. 

I u tome su slijedili evropsku tradiciju liberalizma: hrvatski su preporoditelji za 
revolucije 1848-49. godine prihvatili javnost, javno mnijenje i slobodu štampe kao in- 
stitucije koje u građanskom društvu vrše ulogu čuvara demokratskog poretka.** Prihvatili 
su "javnost i slobodu javnog mnijenja" kao regulativ 1 kritički javni odnos spram svake 
vlasti, napose u njezinoj brizi za očuvanje i razvoj najvažnijih temelja građanskog društva: 
demokracije, građanskih sloboda, parlamentarizma, nacionalnog suvereniteta, uprave, 
sudstva, obrazovanja, pravde i općeg napretka itd.** 

I doista, javnost i javno mnijenje, ili "javnost i slobodno javno mnijenje" kako oni 
nazivaju tu javnost, po svom je porijeklu 1 ulozi institucija građanskog liberalnog poretka, 
tj. institucija građanskog društva. Oni polaze od evropske tradicije upotrebe javnosti 1 
javnog mnijenja, ali se, kada je riječ o modernoj epohi, napose pozivaju na englesku, 
francusku i njemačku tradiciju. Javnost i javno djelovanje, napose kada je riječ o or- 
ganizaciji političkog sistema unutar građanskog društva, građanskih sloboda i demo- 
kracije, prema njihovu gledištu ne spada u nadležnost države, već u rukama moralno 
odgojenih građana određene zajednice i društva. Njihovo je shvaćanje izrazito liberalno 

shvaćanje javnosti i javnog mnijenja, koje kao institucija zacijelo spada u sferu gra- 
đanskog/civilnog društva. Prema njima, sloboda štampe, parlament, izvršna vlast i sud- 
stvo, političke stranke i interesne grupe, kao i sve druge javne nacionalne institucije, 
moraju postati mjesta na kojima se izražava i vrši javnost i slobodno javno mnijenje. 
Hrvatski su preporoditelji o javnosti napisali studije koje su na razini evropske teorijske 
liberalne misli.*" No oni su ta liberalna načela javnosti ne samo odlučno branili, nego su ih 
nastojali provesti u život. Sve to svjedoči ne samo da su prihvatili osnove liberalizma i 
demokracije, nego i osnove građanskog društva, u kojima su vidjeli ostvarenje na- 
cionalnog programa i opći napredak. O tome, napose o javnosti, raspravljat ćemo na 
drugom mjestu, a ovdje u kratko o tome. 

Javnost (publicity, Offentlichkeit, publicitć) s leksičkoga gledišta označava ono što je 
javno (lat. publicus). U engleskom i francuskoj tradiciji, na koju se pozivaju hrvatski 
liberali, javlja se kao publicitet, kao javno djelovanje koje zaokuplja pažnju publike. To 
ističu 1 hrvatski liberali i navode posebna vrijednosti javnosti: 

Prvo, javnost po njima znači da sva prava i dužnosti, svi poslovi unutar narodne 
zajednice (domovine kao političke zajednice i narodne države, koja se organizira na 
narodnom suverenitetu), koji se tiču svih njezinih članova, moraju biti javni. To oni 
iskazuju slijedećim riječima: "Javnost znači prvo, da sve prednosti i tereti, prava i 
dužnosti, riječju svi poslovi obće domovine, kao na sve građane domovine spadajući, svim 
članovima naroda javni biti moraju, i da ovi kod takvih učestvovati ne samo mogu već i 
dužni jesu."?? 

Drugo, "svi opći" i/ili politički poslovi (koji se dakako odnose na organizaciju vlasti i 
njezino javno djelovanje, na funkcioniranje novog političkog sistema unutar građanskog 
društva) ne smiju ostati tajni, tj. oni moraju biti javni: "Drugo znači javnost to, da svi opći 
ili politički poslovi svih građana domovine tičući se, za njih samih ne smiju tajni ostati, 
već da se i u tom smislu na koliko se po naravi stvari učiniti smije i može javno preduzeti i 
pretresati imaju, (...)"?" 

Treće, takvu javnost i javno mnijenje, prema uvjerenju hrvatskih liberala, ne zahtijeva 
samo "narav prave i pravedne" patriotske političke djelatnosti uopće ("političke do- 
morodne općenitosti"), kao i "narav svake potpuno slobodne države" 1 "pravoga držav- 
no-građanskoga prava" (tj. pravne države unutar građanskog društva) nego oni "takvu 
javnost" nalaze u "dogodovštini svih istinito slobodnih naroda".?! 

Četvrto, to znači da se "potpuna javnost u političkom smislu" sastoji u tome da svi 
"državni poslovi", koji se odnose na čitavu "domovinu" (na Trojednu kraljevinu kao 
hrvatsku državu) i koji se "svih njezinih građana tiče", moraju biti javni ("javni smatrati se 
imadu") i da se "čim više moguće dopusti" da se njihovo "slušanje i gledanje“, da se dakle 
svi državni i/ili politički poslovi mogu slobodno preko svih "organa javnoga mnijenja“ 
(putem slobodne štampe, političkih stranaka, organizacija itd.) proglase javnim 1 da se 
stoga nikada duže vrijeme ne skrivaju od javnosti.* 

Peto, javnost 1 slobodno javno mnijenje, kada je riječ o organizaciji institucija javnog 
djelovanja, koji se u građanskom društvu uspostavljaju radi vođenja brige o općem 
interesu svih građana, jest funkcioniranje političkog sistema, tj. organizacija i uloga 
trodiobe vlasti: "Javnost po predmetu jest trojevrsna, jer je i sama (javna) djelatnost za 
obćinstvo trojevrsna: 1) javnost zakonotvorstva (tj. zakonodavne vlasti); 2) javnost vlade 
(izvršne vlasti) i 3) javnost sudbenog postupanja (sudske vlasti)."?? 

Šesto, tu je trodiobu vlasti - njezinu podjelu na zakonodavnu, izvršnu i sudsku vlast, a 
riječ je najvažnijim političkim i državnim institucijama modernog političkog sistema 
unutar građanskog društva - svakako potrebno kontrolirati putem javnosti i njezin rad 
podvrći slobodnom javnom mnijenju. Zato i "način proglašavanja" svake javne djelatnosti 
mora biti u funkciji jačanja javnosti, a oni vide tri načina da se sve to objavi u javnosti: a) 
"najvažnija i najpotpunija javnost" jest kada se dopušta da se "pred očima i ušesima 
cijeloga naroda" pretresaju svi poslovi od javnog i općeg interesa, napose kada je riječ o 
novom političkom sistemu, državi, upravi, sudstvu, obrazovanju itd.; b) zatim da se, 
ukoliko je to moguće, "zvanično i službeno" putem štampe u javnosti proglašavaju svi 
zapisnici i sva štampana djela, a tada je riječ o komunikacijskim sredstvima i o sferi 
saobraćaja među pripadnicima zajednice; c) napokon, treći način spada u sferu privatne 
slobode komuniciranja s javnošću: "treća javnost sastoji se u potpunoj slobodi privatnog 
priopćenja dielah kroz sve moguće organe slobodnoga saobćenja".?* 

Prema tome, hrvatski su građanski liberali - javni djelatnici koji su prihvatili i u 
hrvatskoj javnosti organizirali najvažnije moderne nacionalne institucije (Hrvatski sabor 
kao parlament, hrvatsku vladu, ministarstva, sudstvo itd.), koje su prilagodili suvremenom 
građanskog/civilnom društvu - zalagali su se za uvođenje institucije javnosti i slobodnog 
javnog mnijenja, kao liberalne i demokratske institucije. Taj je njihov stav, tj. prihvaćanje i 
obrana liberalne institucije javnosti, od velike važnosti za razumijevanje hrvatske politike i 
hrvatskog političkog pokreta za revolucije 1848-49. godine u cjelini. A "javnost i sloboda 
javnog mnijenja", odnosno "javno mnijenje i njegova sloboda", za njih kako vidimo znači: 
prvo, javnost je skup svih pojedinaca, tj. to su svi pripadnici neke zajednice koji se 
interesiraju za pitanja od općeg interesa, a tada je riječ o publici; drugo, javnost znači sferu 
saobraćaja među članovima određene zajednice, među pripadnicima njezine publike 
(putem slobodna udruživanja i okupljanja) u kojoj se formiraju i slobodno razvijaju 
stavovi, razni nazori ili htijenja koja prihvaćaju mnogi, a tada je riječ o javnom mnijenju i 
slobodi javnog mnijenja; treće, javnost znači organizacijski način 1 princip slobodnog 
djelovanja organa (sloboda štampe, tisak, novine, časopisi, političke stranke i organizacije | 
itd.) koji se formiraju radi vođenja brige o pitanjima od općeg interesa.? 

Prema njihovu uvjerenju, liberalno-demokratska javnost i javno mnijenje mora biti u 
funkciji razvoja građanskog/civilnog društva i njegovih najvažnijih vrijednosti, napose 
formiranje demokracije i razvoja građanskih sloboda. Vjerovali su da se bez institucije 
javnosti i slobodnog javnog mnijenja ništa od toga što nudi građansko društvo, ni 
demokraciju ni napredak, a onda ni hrvatski nacionalni program, ne može ostvariti. 
Štoviše, bili su uvjereni da se na instituciji javnosti i na javnom mnijenju moraju formirati 
suvremene države: "I napokon u tom istom smislu govore i zahtijevaju svi noviji slobodni 
narodi, da reprezentativne države budu države od slobodnoga javnog mnijenja i da javno 
mnijenje ili riječ naroda bude kraljicom kraljeva". Zato su oni taj demokratski stav o 

instituciji javnosti i pravu svakog građanina na javnost i javno mnijenje zastupali do- 
sljedno. Svaki građanin ima po njima "sveto pravo na javnost", jer "opći poslovi jesu i 
njegovi poslovi, dočim opredjeljuju udes života njemu i njegovima, i dočim traže od njega 
da dobro i život slobodno žrtvuje. Svaki dakle (građanin) ima pravo o obćih poslovih 
obavijestiti se, svoje misli i svoja mnienja, svoje želje i potrebe u odnošenju na ravnanje 
obćih poslovah izustiti i tako s drugimiu saobćiti."?" 

Nadalje, javnost "sjedinjuje čitavo bogatstvo" iskustva svih građana. Javnost je isto 
tako "najbolje i najuspješnije sredstvo" obrazovanje naroda. Potpuna pak javnost "jest 
napose probitačna za ćudoredno" odgajanje naroda, jer sva "postupanja pred javno sudište 
ćudorednosti iznosi“. Napokon, "potpuna javnost" daje nam ono što smo uzalud kod svih 
"mogućih političkih uredaba i formi" tražili: "sigurnu kontrolu i potpuno jamčenje protiv 
svakom zloupotriebljenju, proti nemarom, nevierom i protuustavnom upotriebljenju po- 
litičke vlasti". 

Štoviše, javnost i javno mnijenje je institucija kojom će se narod u cjelini, ali i svaki 
pojedinac kao građanin napose, najlakše obraniti i od svakog apsolutizma, bezakonja 1 
tiranije, od svake zloupotrebe vanjske vlasti, koja se dakako ne temelji na narodnom 
suverenitetu: "Ali apsolutizam ne trpi javnost, jer javnost i samo javnost jest u svakom 
građanskom društvu jedini protivni uteg protiv ugnjetavanju od strane izvanjske najviše 
vlasti. Ona (javnost) je zaštitujuća i uzdržujuća sila i pogodba slobode i prava. Ona je 
zdravlje i snaga državnoga tijela."?? 

Prema tome, hrvatski su građanski liberali bili uvjereni da je javnost i slobodno javno 
mnijenje veoma važna institucija za uspostavljanje liberalnog i demokratskog poretka, za 
ostvarenje nacionalnog programa i nacionalnog suvereniteta, za očuvanje i razvoj gra- 
đanskog društva i građanskih sloboda, za opći napredak svakog pojedinca i za narod 
uopće. Nema sumnje da je riječ o prisutnosti liberalnih i demokratskih načela i vrijednosti 
U hrvatskoj javnosti, da su na njima hrvatski preporoditelji gradili i hrvatski nacionalni 
program i organizaciju političkog pokreta u cjelini, ali i sve nacionalne političke institucije 
u Hrvatskoj. A već smo pokazali da te vrijednosti i tu mogućnost ne pruža niti to može 
nacionalizam. No, o nacionalizmu uopće, napose o pojavi i razvoju hrvatskog nacio- 
nalizma i hrvatske nacije, te o određenju etničkog i/ili nacionalnog identiteta, više na 
drugom mjestu. 

Zusammenfassung 


Studie iiber die Grundlagen der biirgerlichen Gesellschaft in 
Kroatien wahrend der Revolution 1848-49: des Liberalismus, der 
Demokratie und des Nationalismus 


In diesem Beitrag erčrtert der Autor die Grundlagen der biirgerlichen Gesellschaft, die 
in der kroatischen Offentlichkeit wihrend der Revolution 1848-49 anwesend sind, uzw.: 
biirgerliche Freiheiten, liberale und demokratische Prinzipien, die Offentlichkeit und die 
Gffentliche — Meinung als — demokratische = Institutionen, frei — Wahlen, ein 
Mehrparteiensystem, der Parlamentarismus usw. Auf diesen Werten haben die Anhanger 
der kroatischen Wiedergeburtsbewegung das kroatische Nationalprogramm begrundet 
und die moderne liberale politische Bewegung organisiert. Der Autor hat den in der 
Historiographie gešusserten Standpunkt verworfen, namlich dass zu diesem Zeitpunkt der 
kroatische Nationalismus als neuer Wert zum Vorschein getreten ist. 

